qundao/data-zh-poetry huggingface dataset:
和林子望二绝·其二
作者：陈藻
朝代：宋

劝君莫要嘆无官，幸有田园在故山。
满室清风满林月，人生何事胜于閒。
和琴熏阁
作者：陈藻
朝代：宋

阁倚琴熏诵子虚，果然少壮入乡书。
未游唐殿哦诗句，且把牙弦卧海隅。
有据论文须博浩，无根话性合驱除。
擢犀拔象尘埃裏，把出重看是捷途。
和琴薰阁
作者：陈藻
朝代：宋

阁倚琴薰诵子虚，果然少壮入乡书。未游唐殿哦诗句，且把牙弦卧海隅。有据论文须博浩，无根话性合驱除。擢犀拔象尘埃里，把出重看是捷途。
咏子诲门外荷花
作者：陈藻
朝代：宋
体裁：七言绝句

门外芙蓉未肯花，西风弥月露多华。我来为客如相约，细沼同时十一葩。
咏快活三首
作者：陈藻
朝代：宋

客舍寒窗月色明，纸衾展罢睡纵横。傍人正是无聊景，怪我狂呼快活声。小船密坐颈难伸，尽是饥寒不遇身。快活几声天地里，相看疑我是颠人。武林试罢过仙霞，行路崎岖各忆家。怪问老夫何所喜，飘摇飞舞似杨花。
咏快活三首·其一
作者：陈藻
朝代：宋
体裁：七言绝句

客舍寒窗月色明，纸衾展罢睡纵横。傍人正是无聊景，怪我狂呼快活声。
咏快活三首·其三
作者：陈藻
朝代：宋
体裁：七言绝句

武林试罢过仙霞，行路崎岖各忆家。怪问老夫何所喜，飘摇飞舞似杨花。
咏快活三首·其二
作者：陈藻
朝代：宋

小船密坐颈难伸，尽是饥寒不遇身。
快活几声天地裏，相看疑我是颠人。
咏快活三首·其二
作者：陈藻
朝代：宋

小船密坐颈难伸，尽是饥寒不遇身。快活几声天地里，相看疑我是颠人。
咏陈和伯母坟嘉禾芝草甘露之祥
作者：陈藻
朝代：宋

慕亲五十叹姚虞，况是行年六十余。
方执母丧啼若孺，虽居禫制饭犹蔬。
天存屋漏人纯孝，晓到坟头暮倚庐。
芝草嘉禾甘露应，少为嫠妇解生雏。
咏陈和伯母坟嘉禾芝草甘露之祥
作者：陈藻
朝代：宋

慕亲五十叹姚虞，况是行年六十馀。方执母丧啼若孺，虽居禫制饭犹蔬。天存屋漏人纯孝，晓到坟头暮倚庐。芝草嘉禾甘露应，少为嫠妇解生雏。
喜次漳浦
作者：陈藻
朝代：宋
体裁：七言绝句

江滩已过瘴烟收，野象逢人自缩头。官路十程如砥去，举杯先贺到漳州。
喜雨
作者：陈藻
朝代：宋
体裁：七言律诗

年登犹藉米船通，去岁那堪一大凶。人死多因饥后疫，秧焦争值北来风。晴空又似骄阳起，罄室谁支此患重。甘雨连朝虽未洽，莳田渐喜泽边农。
嘆问塘东一二新旧
作者：陈藻
朝代：宋
体裁：七言绝句

数亩荒田不解耕，老年场屋又无成。更堪风雨飘摇甚，告放渠侬与养生。
土风
作者：陈藻
朝代：宋

钱塘直出过长洲，质直都无俗太浮。
路入余杭昌化境，土风淳朴似闽瓯。
土风
作者：陈藻
朝代：宋

钱塘直出过长洲，质直都无俗太浮。路入馀杭昌化境，土风淳朴似闽瓯。
城山
作者：陈藻
朝代：宋
体裁：五言排律

云雾成佳景，天明又几回。忽携诗句入，别放画图开。远树沉如立，行歌去似来。小舡冲雨过，高柳接湖栽。月自孤青月，台呼怪石台。故园无梦想，近拟筑岩隈。
城山
作者：陈藻
朝代：宋

云雾成佳景，天明又几回。
忽携诗句入，别放画图开。
远树沉如立，行歌去似来。
小舡衝雨过，高柳接湖栽。
月自孤青月，台呼怪石台。
故园无梦想，近拟筑岩隈。
城山
作者：陈藻
朝代：宋

云雾成佳景，天明又几回。忽携诗句入，别放画图开。远树沉如立，行歌去似来。小船冲雨过，高柳接湖栽。月自孤青月，台呼怪石台。故园无梦想，近拟筑岩隈。
城山偶题
作者：陈藻
朝代：宋
体裁：五言绝句

四天围一地，浊少判清多。人气翻相敌，无如俗物何。
城山读书
作者：陈藻
朝代：宋
体裁：七言绝句

雨响泉流乐不如，月明松柏胜旌旟。谁能五十犹勤苦，祗向山间受用书。
壬戌重午于潜李氏作
作者：陈藻
朝代：宋

我来于潜县，知有老聃族。王气歇唐家，孙支散幽谷。居然多仕版，壁列登科录。生儿皆可爱，大小芝兰馥。大者初试归，两眼如明烛。小者才读书，应对机锋速。他乡客重午，菖蒲随饮俗。老去卧家山，如梦开诗牍。
壬戌重午于潜李氏作
作者：陈藻
朝代：宋

我来于潜县，知有老聃族。
王气歇唐家，孙支散幽谷。
居然多仕版，壁列登科录。
生儿皆可爱，大小芝兰馥。
大者初试归，两眼如明烛。
小者纔读书，应对机锋速。
他乡客重午，菖蒲随饮俗。
老去卧家山，如梦开诗牍。
壶山二首
作者：陈藻
朝代：宋

万古凌空孤拄轩，百年那得此身存。醉醒欲扫云开眼，兴逸谁归月掩门。走遍莆阳随处有，游观天下见人论。细瞻五岳神来舍，旁耸诸山势更尊。远看颠狂近转迷，有才老死便幽栖。咄嗟万里云弥合，昏黑孤城日正西。北极河通千涧近，中央天接两傍低。顿令病眼还苏醒，谁向他山更品题。
壶山二首·其一
作者：陈藻
朝代：宋
体裁：七言律诗

万古凌空孤拄轩，百年那得此身存。醉醒欲扫云开眼，兴逸谁归月掩门。走遍莆阳随处有，游观天下见人论。细瞻五岳神来舍，旁耸诸山势更尊。
壶山二首·其二
作者：陈藻
朝代：宋
体裁：七言律诗

远看颠狂近转迷，有才老死便幽栖。咄嗟万里云弥合，昏黑孤城日正西。北极河通千涧近，中央天接两傍低。顿令病眼还苏醒，谁向他山更品题。
夜宿延平水东二首
作者：陈藻
朝代：宋

晚向溪西岸上行，溪东一带水为城。两山相距能多少，听尽傍边叫卖声。浮桥暂拆阻狂澜，懒问津船趁往还。双剑庙前酤酒吃，水西灯火水东看。
夜宿延平水东二首·其一
作者：陈藻
朝代：宋
体裁：古风

晚向溪西岸上行，溪东一带水为城。两山相距能多少，听尽傍边叫卖声。
夜宿延平水东二首·其二
作者：陈藻
朝代：宋
体裁：古风

浮桥暂拆阻狂澜，懒问津船趁往还。双剑庙前酤酒吃，水西灯火水东看。
夜宿溪馆偶成
作者：陈藻
朝代：宋
体裁：七言绝句

世间多福是行人，到处风光属此身。戏效尧夫吟数首，芒鞋楮盖不知贫。
夜行偶成
作者：陈藻
朝代：宋
体裁：七言绝句

脚踏横塘外氏村，忽瞻北极动归魂。贫姑生理凋零尽，八十无儿住此门。
姚晋卿溪阁行
作者：陈藻
朝代：宋

南院观溪心已清，萦纡更上阁中行。西窗车马市桥横，东窗远山云雾生。日斜沙石浅可数，半夜轰雷驱猛雨。农圃嘈嘈春水高，谁得身閒延客歌。醉后下阶齐拍手，长株矮树排花柳。主人更要双眸宽，去年拄杖寻长安。一行一处狂呼去，日日芳园大如许。买地此多直几金，千屏万障为墙堵。西湖览毕归兴忙，川无大小人相羊。清风明月浙江有，酒廉鱼贱输吾乡。
姚晋卿溪阁行
作者：陈藻
朝代：宋

南院观溪心已清，萦纡更上阁中行。
西窗车马市桥横，东窗远山云雾生。
日斜沙石浅可数，半夜轰雷驱猛雨。
农圃嘈嘈春水高，谁得身閒延客歌。
醉后下阶齐拍手，长株矮树排花柳。
主人更要双眸宽，去年拄杖寻长安。
一行一处狂呼去，日日芳园大如许。
买地此多直几金，千屏万障为墙堵。
西湖览毕归兴忙，川无大小人相羊。
清风明月淛江有，酒廉鱼贱输吾乡。
子从生儿席上作
作者：陈藻
朝代：宋

我身如浮云，出入无程期。别君夫与妇，戏约归来时。夫问妇何娠，我卜生男儿。出房拜阿姑，我得酣酒卮。游脱城山屐，香闻渔市炊。虽无童仆遣，若有音信知。回思一纪先，君吟弄瓦诗。亦开满月筵，我行适值之。亲交信有缘，饮啄主者谁。前言成谶兆，笑讶因陈词。诗法久无辞，请继关雎为。十九成数终，阴偶配阳奇。晋文在外还，霸业一朝基。伉俪今几秋，倒指恰如兹。造化安排生，必也非凡儿。
子从生儿席上作
作者：陈藻
朝代：宋

我身如浮云，出入无程期。
别君夫与妇，戏约归来时。
夫问妇何娠，我卜生男儿。
出房拜阿姑，我得酣酒巵。
游脱城山屐，香闻渔市炊。
虽无童仆遣，若有音信知。
回思一纪先，君吟弄瓦诗。
亦开满月筵，我行适值之。
亲交信有缘，饮啄主者谁。
前言成谶兆，笑讶因陈词。
诗法久无辞，请继关雎为。
十九成数终，阴偶配阳奇。
晋文在外还，霸业一朝基。
伉俪今几秋，倒指恰如兹。
造化安排生，必也非凡儿。
子畏惠诗用韵酬之
作者：陈藻
朝代：宋

老慵祗合在鸡羣，变化那能慕海鵾。
壮岁亲朋多死别，穷途造化与生存。
欲寻衣食愁无路，却被妻孥怨少恩。
健笔期君今落第，相赒未得剩空论。
子畏惠诗用韵酬之
作者：陈藻
朝代：宋

老慵祗合在鸡群，变化那能慕海鹍。壮岁亲朋多死别，穷途造化与生存。欲寻衣食愁无路，却被妻孥怨少恩。健笔期君今落第，相赒未得剩空论。
客中书事
作者：陈藻
朝代：宋

千载蛮风尚有存，此来闻见不堪论。猪膏泽发湘南妇，牛勃涂门岭右村。行客下床调瘴药，吏人抱瓮灌蔬园。岂无佳丽堪娱目，别有凄凉只断魂。
客中书事
作者：陈藻
朝代：宋

千载蛮风尚有存，此来闻见不堪论。
猪膏泽髮湘南妇，牛勃涂门岭右村。
行客下床调瘴药，吏人抱瓮灌蔬园。
岂无佳丽堪娱目，别有凄凉只断魂。
客中夏夜即事
作者：陈藻
朝代：宋

上缀珠玑为屋盖，旁堆翡翠作屏风。
醉翁不见身贫贱，卧向凉飈清露中。
客中夏夜即事
作者：陈藻
朝代：宋

上缀珠玑为屋盖，旁堆翡翠作屏风。醉翁不见身贫贱，卧向凉飙清露中。
客中怀刘九
作者：陈藻
朝代：宋

丘嫂贫中出駡言，途穷非负昔时恩。
柴炉夜雨思君处，归共柴垆笑语喧。
客中怀刘九
作者：陈藻
朝代：宋

丘嫂贫中出骂言，途穷非负昔时恩。柴炉夜雨思君处，归共柴垆笑语喧。
宿清晖
作者：陈藻
朝代：宋

禅家自古分人境，心地明时境始明。榕樾交阴墙内外，卉花散采路纵横。筑台勾引江山入，凿沼因缘萍藕清。好是炎天亭上宿，便为净土国中生。
宿清晖
作者：陈藻
朝代：宋

禅家自古分人境，心地明时境始明。
榕樾交阴墙内外，卉花散采路纵横。
筑台勾引江山入，凿沼因缘萍藕清。
好是炎天亭上宿，便为凈土国中生。
宿衡阳
作者：陈藻
朝代：宋
体裁：七言绝句

一见行人一下车，行人都说异乡居。别来闽岭三千里，夜宿衡阳梦寄书。
寄刘九
作者：陈藻
朝代：宋

一生闭门不结交，彙缘遇我如同胞。
年年客裏故人多，饮水逢君朱颜酡。
鹊去鸠来有空屋，牝乳雏飞无啄粟。
香火飘零甘死休，无辜怜我兄遭戮。
暗中魑魅籍姓名，我有朋俦等不足。
十事上心九事忘，一日回首千日长。
谁登百丈岭，我到钟山傍。
登堂拜丘嫂，携手戏诸郎。
诸郎挽衣幼女亲，汝母磊落如吾人。
哀我若见韩氏孤，敬我宁知苏子贫。
吁嗟尺布谣，空道天属真。
寄刘九
作者：陈藻
朝代：宋

一生闭门不结交，汇缘遇我如同胞。年年客里故人多，饮水逢君朱颜酡。鹊去鸠来有空屋，牝乳雏飞无啄粟。香火飘零甘死休，无辜怜我兄遭戮。暗中魑魅籍姓名，我有朋俦等不足。十事上心九事忘，一日回首千日长。谁登百丈岭，我到钟山傍。登堂拜丘嫂，携手戏诸郎。诸郎挽衣幼女亲，汝母磊落如吾人。哀我若见韩氏孤，敬我宁知苏子贫。吁嗟尺布谣，空道天属真。
寄刘八
作者：陈藻
朝代：宋

六度封书向小孤，一度逢人寄书无。刘郎嗔我无短吟，素书百纸难论心。我爱刘郎可无诗，刘郎爱客还笞儿。我为父执倍其年，见我呼兄挟渠贤。拨弃勿复陈，对君吟此身。忆昔在桂堂，疟鬼罹我殃。世情疏客病，移我君家床。儿女不辞劳，仆妾何惮忙。秋风黄叶飞，明灯药炉傍。我身何日殒，此念何时忘。丘嫂晚岁归，敬我如小郎。他年山下结吾庐，朝暮往来摩白须。我抱子，君抱孙，却使相叙为弟昆。
寄刘八
作者：陈藻
朝代：宋

六度封书向小孤，一度逢人寄书无。
刘郎嗔我无短吟，素书百纸难论心。
我爱刘郎可无诗，刘郎爱客还笞儿。
我为父执倍其年，见我呼兄挟渠贤。
拨弃勿復陈，对君吟此身。
忆昔在桂堂，疟鬼罹我殃。
世情疎客病，移我君家床。
儿女不辞劳，仆妾何惮忙。
秋风黄叶飞，明灯药炉傍。
我身何日殒，此念何时忘。
丘嫂晚岁归，敬我如小郎。
他年山下结吾庐，朝暮往来摩白鬚。
我抱子，君抱孙，却使相叙为弟昆。
寄叔嘉叔平
作者：陈藻
朝代：宋
体裁：七言律诗

秋暮家书到武林，平江腊尽未闻音。儿添一巽还三艮，诗赋双鱼抵万金。故国桃花应烂漫，北天梅蕊尚沉吟。桥门待补行新令，早趣行装慰老心。
寄叔广
作者：陈藻
朝代：宋
体裁：七言律诗

君在于潜未语归，姑苏我到事多违。母衰妹弱那能干，妇拙儿顽孰可依。海近一天风漠漠，朔寒两地雪霏霏。行装稍办还家急，年少应须慕虎闱。
寄吴提干
作者：陈藻
朝代：宋
体裁：七言律诗

不见河南二十年，若为再拜画堂前。来寻八桂瓜期满，归访苍梧莲幕迁。幸对夫人如母在，喜看令子似公贤。府僚共约黄花去，业已还乡种薄田。
寄杨南仲
作者：陈藻
朝代：宋

君思家世质，云此闺闾华。
我知财货裏，自出人骄奢。
先翁非勤俭，安能美生涯。
儿郎不鼓舞，造化无萌芽。
从今君已悟，拈骰入諠譁。
结棚粧俚戏，达旦听淫哇。
寄杨南仲
作者：陈藻
朝代：宋

君思家世质，云此闺闾华。我知财货里，自出人骄奢。先翁非勤俭，安能美生涯。儿郎不鼓舞，造化无萌芽。从今君已悟，拈骰入諠哗。结棚妆俚戏，达旦听淫哇。
寄黄景咏
作者：陈藻
朝代：宋
体裁：七言律诗

仙翁早岁学吾乡，我到衰年客仞墙。柳下和风今有惠，江西诗派又传黄。幽居众仰仁山静，默坐身回佛日光。人世大都如梦觉，虽然如梦话难忘。
寓居
作者：陈藻
朝代：宋

到处情亲即寓居，从他相狎又相疎。
年衰骨肉多埋土，身贱交朋少寄书。
万象去来无了日，一元开阖不关渠。
逢人问我今何在，寥落空山诵子虚。
寓居
作者：陈藻
朝代：宋

到处情亲即寓居，从他相狎又相疏。年衰骨肉多埋土，身贱交朋少寄书。万象去来无了日，一元开阖不关渠。逢人问我今何在，寥落空山诵子虚。
寓故里大中寺值朱起蔡同宿数夜
作者：陈藻
朝代：宋
体裁：七言绝句

壮游初到郑公乡，与子吟哦古佛旁。老去同时人死尽，那知来此话僧房。
寿山种柑命名学圃
作者：陈藻
朝代：宋
体裁：七言律诗

数亩崎岖带寺傍，水颓沙石古来荒。住山有道神通现，学圃成蹊鬼魅藏。每隔岁华留硕果，早从春事媚幽香。黄橙绿橘真堪咏，胜是长年引兴长。
将有远行走笔效江西体赠叔嘉
作者：陈藻
朝代：宋
体裁：古风

我非无伴侣，少壮皆黄泉。独我成小巫，何人呼大禅。有时欲览月，谁与为飞仙。萌芽一二辈，世俗辄变迁。之子略可语，犹之火未燃。淮浙有同调，已办青鞋钱。
小除过卢子俞作
作者：陈藻
朝代：宋
体裁：七言绝句

今夜人间是小除，归途迂曲访君居。村深事简携杯外，閒把诗篇细卷舒。
山中有感
作者：陈藻
朝代：宋
体裁：七言绝句

每看风月非人世，错认江山是画图。谁解吟诗追李杜，何须涉海访蓬壶。
山泉
作者：陈藻
朝代：宋

山山迸出细泉流，更泻高峰瀑布幽。
尽入大溪滩石裏，古今翻覆几人舟。
山泉
作者：陈藻
朝代：宋

山山迸出细泉流，更泻高峰瀑布幽。尽入大溪滩石里，古今翻覆几人舟。
岁晚朱叔清楼上谈诗话佛饮酒听琴作
作者：陈藻
朝代：宋
体裁：五言律诗

岁晚家何处，因循未得归。本无愁可遣，宁有佛堪依。翁子谈佳句，郎君抚妙徽。剔灯聊共醉，明日又分飞。
岁除僧寺看写疏作
作者：陈藻
朝代：宋
体裁：七言绝句

元正祈祷万千般，纵道聪明听也难。料得鬼神应喜我，不曾投疏一相干。
平步楼
作者：陈藻
朝代：宋

主翁面貌不堪夸，却是书中意味华。
因地成楼平似陟，开林见树直仍斜。
竟日清幽来佛寺，有时问答觉人家。
厌随权势贪情话，算杀肥鸡愧满车。
平步楼
作者：陈藻
朝代：宋

主翁面貌不堪誇，却是书中意味华。因地成楼平似陟，开林见树直仍斜。竟日清幽来佛寺，有时问答觉人家。厌随权势贪情话，算杀肥鸡愧满车。
平江清明书所闻见
作者：陈藻
朝代：宋
体裁：七言绝句

早插绿杨檐外去，晚携黄胖杖头归。富者几家贫者众，年年渐见赏人稀。
平江腊月廿五夜作
作者：陈藻
朝代：宋

昨日宰猪家祭灶，今宵洗豆俗为糜。燔柴夹水明如昼，截竹当阶爆禦魑。故国赛还新岁愿，老翁回忆幼年时。才高命薄天相戏，我亦刚肠不肯悲。
平江腊月廿五夜作
作者：陈藻
朝代：宋

昨日宰猪家祭竈，今宵洗豆俗为糜。
燔柴夹水明如昼，截竹当阶爆御魑。
故国赛还新岁愿，老翁回忆幼年时。
才高命薄天相戏，我亦刚肠不肯悲。
平江课赋待试混补萧中立见之有相怜色因成四韵
作者：陈藻
朝代：宋
体裁：七言律诗

吾乡犹自哂吾徒，易道东来话得无。幸有蔡邕过爨下，独怜贾岛作原夫。昌黎俗笔何曾短，永叔文衡不到输。多少科名成底事，聊安飘泊老江湖。
平江送王腾叔
作者：陈藻
朝代：宋
体裁：七言律诗

交情早已有何蕃，为我扬声梁楚间。秋暮姑苏身自到，春来行李处犹难。十年为客思亲切，一第从人奏凯还。莫笑衰翁频镊鬓，雕虫更拟入贤关。
平江送连亨叟赴省
作者：陈藻
朝代：宋

吾庐元在亮功坊，祖母东街家姓张。舅翁官小先富强，有子破荡开书堂。我随表伯学文章，忽然好怪不好常。走师月鱼舍莆阳，三山士子厌我狂。避我谈吐如簸糠，北郭先君吴讳骧。姨弟余入京朝行，惟此二人见科场。期我前列每参商，面嗔考官识未长。我因随老客他乡，一钱亦欠真空囊。君出凤池游上庠，长洲适值日同房。我忆东街往事详，得君情话胜琼浆。百杯饮我何以偿，欲饯一醉难赊尝。虽然旅困颜无光，狂言欲发藉激昂。自矜到此亦可伤，末篇听我送行装。临轩策试亮阴妨，首擢南宫丹桂芳。奉常格法经先扬，亚魁谁赋非君当。占牌前引归骑忙，蓝袍色映萱草苍。美人二八宫样妆，阀阅贵盛金多藏。爱君坦腹羲之床，红紬扇鼓迎新郎。我还尽粜箪食粮，赛君痛饮寻歌娼。莫学浅夫唾肥羊，傲岸贺客峻门墙。
平江送连亨叟赴省
作者：陈藻
朝代：宋

吾庐元在亮功坊，祖母东街家姓张。
舅翁官小先富强，有子破荡开书堂。
我随表伯学文章，忽然好怪不好常。
走师月鱼舍莆阳，三山士子厌我狂。
避我谈吐如簸糠，北郭先君吴讳骧。
姨弟余入京朝行，惟此二人见科场。
期我前列每参商，面嗔考官识未长。
我因随老客他乡，一钱亦欠真空囊。
君出凤池游上庠，长洲适值日同房。
我忆东街往事详，得君情话胜琼浆。
百杯饮我何以偿，欲饯一醉难赊尝。
虽然旅困颜无光，狂言欲发藉激昂。
自矜到此亦可伤，末篇听我送行装。
临轩策试亮阴妨，首擢南宫丹桂芳。
奉常格法经先扬，亚魁谁赋非君当。
占牌前引归骑忙，蓝袍色映萱草苍。
美人二八宫样粧，阀阅贵盛金多藏。
爱君坦腹羲之床，红紬扇鼓迎新郎。
我还尽粜箪食粮，赛君痛饮寻歌娼。
莫学浅夫唾肥羊，傲岸贺客峻门墙。
幽景
作者：陈藻
朝代：宋
体裁：五言绝句

山海吾乡备，移供不厌餐。恰如行建剑，幽景享多般。
建剑板桥之什
作者：陈藻
朝代：宋

数里一板桥，亭栏各清楚。
长亭且百间，频憇忘羁旅。
人道贲干坤，溪山失其阻。
庄生达未充，无梁思太古。
行行降復登，川广湍流聚。
急下看飞船，髣髴闻端午。
建剑板桥之什
作者：陈藻
朝代：宋

数里一板桥，亭栏各清楚。长亭且百间，频憩忘羁旅。人道贲乾坤，溪山失其阻。庄生达未充，无梁思太古。行行降复登，川广湍流聚。急下看飞船，髣髴闻端午。
建剑途中即事
作者：陈藻
朝代：宋
体裁：五言律诗

山化千般障，田敷百级阶。林杉森似戟，滩水叫如雷。蔬笋常供膳，鸡鱼间有杯。吾乡多食物，女慕白粳来。
建剑风土
作者：陈藻
朝代：宋

瞰水比连阁，开山上下庐。
四时篁有笋，两岸鳝多鱼。
白苎男抽剥，新丝女捲舒。
吾曹嗟跋涉，不合早看书。
建剑风土
作者：陈藻
朝代：宋

瞰水比连阁，开山上下庐。四时篁有笋，两岸鳝多鱼。白苧男抽剥，新丝女捲舒。吾曹嗟跋涉，不合早看书。
归入古田界作
作者：陈藻
朝代：宋
体裁：五言律诗

步步溪山胜，桥亭建剑风。土宜辞荔子，村坞尽油桐。南店炊初滑，西舟石渐穷。岂知旬日外，便访去时踪。
归入福建界作
作者：陈藻
朝代：宋

行旅名虽恶，游山兴亦深。
酒无官榷价，松有道傍阴。
鹅鸭溪溪浴，蜩蝉树树吟。
逍遥俦侣怪，駡我失常心。
归入福建界作
作者：陈藻
朝代：宋

行旅名虽恶，游山兴亦深。酒无官榷价，松有道傍阴。鹅鸭溪溪浴，蜩蝉树树吟。逍遥俦侣怪，骂我失常心。
忆母
作者：陈藻
朝代：宋
体裁：七言绝句

萧小八娘弃我去，我生方始十三年。如今七十零单五，生死途分竟杳然。
悯刘家竹
作者：陈藻
朝代：宋

陈生将五十，无地堪栽竹。丈人门径深，两面千竿绿。营营不好事，终日眉峰蹙。二气岂相宜，此君觉尘俗。琅玕诉失所，愿作陶家菊。赖有徐卿儿，往往知忘肉。
悯刘家竹
作者：陈藻
朝代：宋

陈生将五十，无地堪栽竹。
丈人门径深，两面千竿绿。
营营不好事，终日眉峰蹙。
二气岂相宜，此君觉尘俗。
琅玕诉失所，愿作陶家菊。
頼有徐卿儿，往往知忘肉。
悼网山
作者：陈藻
朝代：宋

福清一半海为田，创邑今垂五百年。
伧蛮世革儒风起，西塘生在网山前。
介夫凛凛松筠操，月鱼识解文章到。
黄檗休夸十二峰，乌窠白屿空餐过。
悼网山
作者：陈藻
朝代：宋

福清一半海为田，创邑今垂五百年。伧蛮世革儒风起，西塘生在网山前。介夫凛凛松筠操，月鱼识解文章到。黄檗休誇十二峰，乌窠白屿空餐过。
愁梦
作者：陈藻
朝代：宋

天作閒愁催我老，夜长犹自怕天明。日中料想先成梦，白上髭须数十茎。
愁梦
作者：陈藻
朝代：宋

天作閒愁催我老，夜长犹自怕天明。
日中料想先成梦，白上髭鬚数十茎。
感旧
作者：陈藻
朝代：宋
体裁：七言绝句

忆到渠来忆到渠，满怀无限不刊书。独行总是同行处，剩得长年剩得吁。
憎吏行
作者：陈藻
朝代：宋
体裁：古风

人逢胥吏面，唾欲捣其胸。伤哉彼何罪，造化生蛇虫。田宅世无有，妻孥腹屡空。人家词讼起，踊跃时命通。天性本怀恶，煎熬仍怕穷。得钱即欢喜，道理那能公。州府珍宝馈，县官筵席供。吏赃黥且死，州县多宽容。三尺既虚设，民冤诉高穹。高穹不垂耳，官吏屋俱丰。
戏简宏仲刘九丈
作者：陈藻
朝代：宋
体裁：五言绝句

明月无长好，晴空有晦时。君家那与我，头白似新知。
戏赠叔嘉
作者：陈藻
朝代：宋
体裁：古风

七夕刘郎开小筵，细君重九病方痊。如何依旧烦纤手，伏枕呻吟到冬首。乃知贵骨真柔弱，老夫此语非谐谑。刘郎他日有公厨，节序无忧恣行乐。
戏题宏仲饮亭酒肆
作者：陈藻
朝代：宋
体裁：七言绝句

老去虽贫有酒垆，秫田自种暂时沽。闺中不解为悭妇，犹问刘郎燕客无。
戒买墓石人
作者：陈藻
朝代：宋
体裁：七言绝句

盗拆邻坟筑己坟，价廉石大且输君。莫教孙子无如我，自拆年时也易闻。
拟别为浙江之行
作者：陈藻
朝代：宋

两浙彙缘未，聊穷福建回。
雪盐晞黑土，朱李细黄梅。
男子皆强斗，村姑亦懒腮。
在家无活计，此路欠芒鞋。
拟别为浙江之行
作者：陈藻
朝代：宋

两浙汇缘未，聊穷福建回。雪盐晞黑土，朱李细黄梅。男子皆强斗，村姑亦懒腮。在家无活计，此路欠芒鞋。
拟卜居
作者：陈藻
朝代：宋
体裁：七言绝句

向来为客爱塘村，几度天边入梦魂。恰到塘村心已懒，不知何处立柴门。
敛石堂头有老夫善排遣之语因答以诗
作者：陈藻
朝代：宋
体裁：七言绝句

本来无闷可消除，生死穷通一任渠。若到于今更排遣，读书何处是工夫。
新村阻水
作者：陈藻
朝代：宋
体裁：七言绝句

前途闻火整装回，又向新村值水灾。纵道人生为客好，这般风味稍关怀。
早下蓬岭
作者：陈藻
朝代：宋

烟云深裏日攀跻，岭上宵眠雨电低。
清晓携筇遵下路，高峰对面与胸齐。
早下蓬岭
作者：陈藻
朝代：宋

烟云深里日攀跻，岭上宵眠雨电低。清晓携筇遵下路，高峰对面与胸齐。
早梅开后寒日暗天各穿百孔于杖头欲放一时之野眼戏题绝句跋其后
作者：陈藻
朝代：宋

梦中只是醒时魂，到老无他学着言。
好句特然生梦裏，醒时却费斧斤痕。
早梅开后寒日暗天各穿百孔于杖头欲放一时之野眼戏题绝句跋其后
作者：陈藻
朝代：宋

梦中只是醒时魂，到老无他学著言。好句特然生梦里，醒时却费斧斤痕。
春日
作者：陈藻
朝代：宋

独上谯楼日一回，春风桃李满城开。狂夫欲语无人听，呼取闲云共酒杯。
春日
作者：陈藻
朝代：宋

独上谯楼日一廻，春风桃李满城开。
狂夫欲语无人听，呼取闲云共酒杯。
春日
作者：陈藻
朝代：宋

独上谯楼日一迴，春风桃李满城开。
狂夫欲语无人听，呼取闲云共酒杯。
暮秋闰月平步楼口占
作者：陈藻
朝代：宋
体裁：七言律诗

恰已论心四十秋，朱颜化作素丝头。种田有穫须知足，应物无贪亦寡尤。浮世欲回残梦未，男儿休管读书否。任他门户随时变，尊酒相逢且劝酬。
朱叔清小楼谒名并诗
作者：陈藻
朝代：宋
体裁：五言律诗

望舒虽是月，借作此楼名。收尔万家地，归吾双眼明。规模成巧小，景物散纵横。人若无高见，虚空柱谩擎。
李氏园
作者：陈藻
朝代：宋

开方数亩地，委曲多门墙。咫尺阛阓间，萦带溪山傍。入巷见颜子，箪瓢想凄凉。变化若梦中，忽成摩诘庄。主人华副实，好游心不荒。引水灌花木，筑墙收稻粱。六月无暑气，池台足徜徉。日斜留客浴，清净如宝坊。迥迥过天象，艳艳流坤光。暂来吟未到，留归作者囊。
李氏园
作者：陈藻
朝代：宋

开方数亩地，委曲多门墙。
咫尺阛阓间，萦带溪山傍。
入巷见颜子，箪瓢想凄凉。
变化若梦中，忽成摩诘庄。
主人华副实，好游心不荒。
引水灌花木，筑墙收稻粱。
六月无暑气，池台足徜徉。
日斜留客浴，清浄如宝坊。
迥迥过天象，艷艷流坤光。
暂来吟未到，留归作者囊。
林若愚七十
作者：陈藻
朝代：宋

思我从网山，问道红泉市。托翁自渔溪，饷我百馀里。数穷初值变，巢穴夜焚毁。我恰还君家，晓霜失行李。君家一物无，宦学吾请已。艰难全信义，勉强图终始。三载客招提，馈遗无废弛。薄莫闻叩门，奔走劳仆使。先生顾之笑，以我匹子美。他时誓作铭，自送此老死。新春方七十，行步追鹿豕。犀斜宿草多，惆怅馀一纪。幸有活头颅，见君松竹比。屈伸随变化，贫富休悲喜。人生饱谙历，熟识兴衰理。身佚心镇愚，千岁焉用彼。
林若愚七十
作者：陈藻
朝代：宋

思我从网山，问道红泉市。
託翁自渔溪，饷我百余里。
数穷初值变，巢穴夜焚毁。
我恰还君家，晓霜失行李。
君家一物无，宦学吾请已。
艰难全信义，勉强图终始。
三载客招提，馈遗无废弛。
薄莫闻叩门，奔走劳仆使。
先生顾之笑，以我匹子美。
他时誓作铭，自送此老死。
新春方七十，行步追鹿豕。
犀斜宿草多，惆怅余一纪。
幸有活头颅，见君松竹比。
屈伸随变化，贫富休悲喜。
人生饱谙历，熟识兴衰理。
身佚心镇愚，千岁焉用彼。
桂堂秋夜
作者：陈藻
朝代：宋
体裁：七言绝句

荧荧灯火临书卷，续续蛙声入桂林。背后曲肱眠小子，床头酌酒服玄参。
梅
作者：陈藻
朝代：宋
体裁：七言律诗

野水桥边几树梅，岁寒款款向人开。精神别带阳春到，造化匀分腊月来。满眼松筠皆臭味，一天霜雪是胚胎。看花远地身还老，买屋何年手自栽。
梦故人
作者：陈藻
朝代：宋
体裁：七言绝句

死生休道隔幽明，梦裹相看话旧情。幻出他谁真面目，莫教总是自心成。
楞伽经
作者：陈藻
朝代：宋

若向他经义已详，此难成句也何妨。昔人误点经文会，更不回头徇故常。
楞伽经
作者：陈藻
朝代：宋

若向他经义已详，此难成句也何妨。
昔人误点经文会，更不回头狥故常。
横江亭
作者：陈藻
朝代：宋
体裁：七言律诗

东注流求日本波，西吞金翅玉融河。好开亭馆延三益，横截江潮看万艘。此是人烟生巨海，莫辞鲜食送新醪。网山胜处名贤迹，隔水相迎立两坡。
次子望肯堂之什
作者：陈藻
朝代：宋

酒樽开处是阳春，有屋休论旧与新。才子绿袍能赋咏，乃翁青冢亦精神。人心多向醒时伪，情话无如醉后真。莫要孟光同遁去，急须荣禄奉偏亲。
次子望肯堂之什
作者：陈藻
朝代：宋

酒樽开处是阳春，有屋休论旧与新。
才子绿袍能赋咏，乃翁青冢亦精神。
人心多向醒时僞，情话无如醉后真。
莫要孟光同遯去，急须荣禄奉偏亲。
次韵吴推官见赠经理达翁家事之什
作者：陈藻
朝代：宋
体裁：七言律诗

红泉风俗如邹鲁，易合西华数载盟。莫把肝肠随世变，常分儋石作人情。哦诗岂诧文章好，立教先须义利明。戏问苦庐余子畏，论交何重与何轻。
次韵回叔经
作者：陈藻
朝代：宋
体裁：七言律诗

从来剽窃为场屋，直是无繇识古书。屈指罕能官显达，到头剩得腹空虚。君今身计非谋禄，地有人耕免荷锄。高适学诗年更晚，才名何患不相如。
次韵林君则惠诗
作者：陈藻
朝代：宋

湖水当门四面山，旁罗书史坐中间。
他人共我何曾有，造物于君本不悭。
况是早教缘累少，便知晚与岁时閒。
余粮摸得鲜鱼煮，大胜箪瓢陋巷颜。
次韵林君则惠诗
作者：陈藻
朝代：宋

湖水当门四面山，旁罗书史坐中间。他人共我何曾有，造物于君本不悭。况是早教缘累少，便知晚与岁时閒。馀粮摸得鲜鱼煮，大胜箪瓢陋巷颜。
次韵林子衡恶梦之什
作者：陈藻
朝代：宋

昔人赓诗不赓韵，韵恐不与事相关。
后人未得诗中趣，赓得韵来夸甚难。
相逢索我一梦吟，我欲可以呈孔颜。
若要夜间无恶梦，朝朝心镜好频看。
次韵林子衡恶梦之什
作者：陈藻
朝代：宋

昔人赓诗不赓韵，韵恐不与事相关。后人未得诗中趣，赓得韵来誇甚难。相逢索我一梦吟，我欲可以呈孔颜。若要夜间无恶梦，朝朝心镜好频看。
次韵源仲八丈日理之作
作者：陈藻
朝代：宋
体裁：五言绝句

眼中皆道境，墙内是君家。乐处元无尽，吾生任有涯。
汝永寓大湖以岁歉还舍邂逅喜能为具赋诗赠之
作者：陈藻
朝代：宋
体裁：七言绝句

不到蓬窗恰一年，空村作客遇饥还。相逢喜有三餐色，况是烹鱼送酒船。
浙漕不成还勉诸同行
作者：陈藻
朝代：宋
体裁：七言绝句

此去相期泰茹连，归来乡举赛登天。秋风少壮犹堪想，人闹何由识老颠。
海口吟
作者：陈藻
朝代：宋
体裁：七言律诗

按图自古无人到，二百年来户口添。架屋上山成市井，张官近海课鱼盐。估客趁潮撑米入，没人忍冻采蚝粘。仲尼有庙尘谁扫，寺观峥嵘香火严。
清晖行
作者：陈藻
朝代：宋
体裁：古风

主翁不解饮，安事园池游。从知莲社侣，所乐在清修。我忆少壮日，未多禅悦优。独醒对佳景，愁纹上眉头。四方观唱礼，文辞旨趣幽。我膝固不屈，弥陀暗相投。叶吹光乱转，花覆实泉流。此外无国土，静中反身求。湛然真赏妙，谁肯寻糟丘。
渔溪西轩
作者：陈藻
朝代：宋

千寻好景羣峰起，一抹寒烟半壁留。
日影渐高鱼网晒，雨声长响桔槔休。
种麻卖布皆贫妇，伐蔗炊糖无末游。
狂客寂寥贪看月，初旬已看月如鈎。
渔溪西轩
作者：陈藻
朝代：宋

千寻好景群峰起，一抹寒烟半壁留。日影渐高鱼网晒，雨声长响桔槔休。种麻卖布皆贫妇，伐蔗炊糖无末游。狂客寂寥贪看月，初旬已看月如钩。
独宿赠伯已
作者：陈藻
朝代：宋
体裁：七言绝句

独宿空斋夜雨流，对床无味不如休。论文似汝相逢少，又被尘埃铺席囚。
用余子畏韵其诗有警句云若知瓦砾真成道便觉珠玑不属君
作者：陈藻
朝代：宋
体裁：七言律诗

少长城闉老一村，平生好语不曾闻。百年马鬣空埋我，三载鳌头更祝君。幸有邻僧分隙地，岂无座主识雄文。须臾忍死携筇立，更看峥嵘足蹑云。
田家妇
作者：陈藻
朝代：宋

莳秧郎婿晚归来，白面匀妆是乃妻。笑说福唐风俗恶，一田夫妇两身泥。
田家妇
作者：陈藻
朝代：宋

莳秧郎婿晚归来，白面匀粧是乃妻。
笑说福唐风俗恶，一田夫妇两身泥。
由建阳抵浦城界遂归崇下
作者：陈藻
朝代：宋
体裁：七言绝句

临溪行尽却穿山，山尽依然出水间。崇下不贪归去近，最怜山水要环看。
甲子应举
作者：陈藻
朝代：宋

场屋悠悠四十年，这回弄镜已华颠。也知枯木春稀到，却想寒灰火复燃。高尚难攀生有累，往来莫厌喜随缘。伤心自是离乡客，几度因归上墓田。
甲子应举
作者：陈藻
朝代：宋

场屋悠悠四十年，这回弄镜已华颠。
也知枯木春稀到，却想寒灰火復燃。
高尚难攀生有累，往来莫厌喜随缘。
伤心自是离乡客，几度因归上墓田。
病眼寄子中
作者：陈藻
朝代：宋
体裁：七言绝句

连朝黑雨暂晴时，山抹浮云似画眉。贪看须臾成底相，不堪病眼怕风吹。
癸未生朝躔父公父以酒殽而华其陋赋一绝
作者：陈藻
朝代：宋
体裁：七言绝句

家贫何敢话生朝，多谢开尊慰寂寥。要迹一杯辞不受，便需拙句作琼瑶。
百丈书怀寄丘子深
作者：陈藻
朝代：宋
体裁：七言律诗

离骚休唱逐臣愁，此曲思君可寄不。百岁都来如过客，一生大半似幽囚。那堪泣玉空怀宝，刚道雕虫胜饭牛。山馆无聊春睡美，日高丈五正蒙头。
看潮
作者：陈藻
朝代：宋

何处飞来白鹭多，潮头已减数分□。西旋冲却东流散，阵阵将军引战过。
看潮
作者：陈藻
朝代：宋

何处飞来白鹭多，潮头已减数分□。
西旋衝却东流散，阵阵将军引战过。
看船
作者：陈藻
朝代：宋
体裁：七言绝句

迅步如何却放迟，贪看船子下滩奇。身贫也守垂堂戒，自觉年高命未知。
真仙洞
作者：陈藻
朝代：宋

洞裏清溪可泛舟，入观洞府出高丘。
老聃尸解今还在，黄帝生前有此不。
滴乳解添无数巧，携灯何用不曾幽。
干坤自大人身小，拳石空中作胜游。
真仙洞
作者：陈藻
朝代：宋

洞里清溪可泛舟，入观洞府出高丘。老聃尸解今还在，黄帝生前有此不。滴乳解添无数巧，携灯何用不曾幽。乾坤自大人身小，拳石空中作胜游。
福州城北吴氏新楼之作
作者：陈藻
朝代：宋
体裁：七言律诗

千山匼匝绕三山，尽属危楼一觑间。云汉星辰谁道远，邻家花木不容悭。凭栏要取西湖尽，落叶尤宜朔吹寒。况是先生庄列辈，眼高人境几层看。
秋雨
作者：陈藻
朝代：宋
体裁：七言绝句

早禾收罢晚禾青，再插秧开满眼成。谁道秋风专肃杀，依然四月雨中行。
秋雨
作者：陈藻
朝代：宋

梅花五鼓城头角，吹向愁人枕前落。
一声心胆碎无余，三声两声那更作。
天明起坐壁为邻，檐外垂垂秋雨脚。
雨脚强，鬓毛弱，若为一滴白几茎，纵使赤松犹老却。
秋雨
作者：陈藻
朝代：宋

梅花五鼓城头角，吹向愁人枕前落。一声心胆碎无馀，三声两声那更作。天明起坐壁为邻，檐外垂垂秋雨脚。雨脚强，鬓毛弱，若为一滴白几茎，纵使赤松犹老却。
紫瑞香三首
作者：陈藻
朝代：宋

中开素粉笑浓霜，外带凝脂妒夕阳。纵有寒梅祇一色，暗香不似扑人香。无数枝头簇簇葩，大枝直上细枝斜。商量开尽商量落，全要前花见后花。放蕊争先见菊彫，逐花旋拆到桃夭。若为耐久还柔脆，莫折仙枝本易摇。
紫瑞香三首·其一
作者：陈藻
朝代：宋

中开素粉笑浓霜，外带凝脂妒夕阳。纵有寒梅祇一色，暗香不似扑人香。
紫瑞香三首·其一
作者：陈藻
朝代：宋

中开素粉笑浓霜，外带凝脂妬夕阳。
纵有寒梅祇一色，暗香不似扑人香。
紫瑞香三首·其三
作者：陈藻
朝代：宋

放蕊争先见菊彫，逐花旋拆到桃夭。若为耐久还柔脆，莫折仙枝本易摇。
紫瑞香三首·其三
作者：陈藻
朝代：宋

放蕊争先见菊雕，逐花旋拆到桃夭。
若为耐久还柔脆，莫折仙枝本易摇。
紫瑞香三首·其二
作者：陈藻
朝代：宋
体裁：七言绝句

无数枝头簇簇葩，大枝直上细枝斜。商量开尽商量落，全要前花见后花。
红泉明日还福清作
作者：陈藻
朝代：宋
体裁：七言绝句

独坐无聊日已西，忽经蒜岭过渔溪。一枝何处空归去，却整行装羡鸟栖。
纪梦
作者：陈藻
朝代：宋

自从弱冠为游子，玉融丹井壶山市。
哦诗不用着工夫，已谪牂牁四千里。
柳侯未五十，罗池作刺史。
翰苑失词华，蛟龙怨泥滓。
我今四十贫无官，六合飘零到融水。
来时三宿柳城村，再拜前贤我如此。
才卑何怨嗟，且述西征始。
奔走岂吾心，跬步思桑梓。
江右湖湘抵桂林，青山争献双眸美。
青山纵好兴不生，万斛羁愁怀抱裏。
夜长正好梦，征夫何早起。
合眼见故乡，开眼知行李。
交朋无恨别，亲戚常孔迩。
天明同登途，薄暮共栖止。
一更春酒熟，街头逢伯氏。
二更桑麻园，仲氏谈生理。
三更四更，平时往还人，见我早归呼我喜。
五更茅店寒，邻鷄振吾耳。
忽惊身在竹床眠，天外七闽何处是，隻泪汪汪沾布被。
纪梦
作者：陈藻
朝代：宋

自从弱冠为游子，玉融丹井壶山市。哦诗不用著工夫，已谪牂牁四千里。柳侯未五十，罗池作刺史。翰苑失词华，蛟龙怨泥滓。我今四十贫无官，六合飘零到融水。来时三宿柳城村，再拜前贤我如此。才卑何怨嗟，且述西征始。奔走岂吾心，跬步思桑梓。江右湖湘抵桂林，青山争献双眸美。青山纵好兴不生，万斛羁愁怀抱里。夜长正好梦，征夫何早起。合眼见故乡，开眼知行李。交朋无恨别，亲戚常孔迩。天明同登途，薄暮共栖止。一更春酒熟，街头逢伯氏。二更桑麻园，仲氏谈生理。三更四更，平时往还人，见我早归呼我喜。五更茅店寒，邻鸡振吾耳。忽惊身在竹床眠，天外七闽何处是，只泪汪汪沾布被。
经鉏
作者：陈藻
朝代：宋

两间陋屋牓经鉏，经是心明鉏是蔬。
种果始初花可翫，遶墙藤蔓实堪储。
若能栖止身为凤，何必奔驰食要鱼。
人见此间无五亩，谁知艺圃本宽舒。
经锄
作者：陈藻
朝代：宋

两间陋屋榜经锄，经是心明锄是蔬。种果始初花可玩，绕墙藤蔓实堪储。若能栖止身为凤，何必奔驰食要鱼。人见此间无五亩，谁知艺圃本宽舒。
绝交赠伯已二首
作者：陈藻
朝代：宋

忙忙终日暂谈玄，便听闺房恶骂传。郎婿已灰题柱志，亲闱曾教断机贤。我读人间饥死书，君归市肆有锱铢。未闻良妇嗔嘉客，分遣由来造化殊。
绝交赠伯已二首·其一
作者：陈藻
朝代：宋

忙忙终日暂谈玄，便听闺房恶駡传。
郎壻已灰题柱志，亲闱曾教断机贤。
绝交赠伯已二首·其一
作者：陈藻
朝代：宋

忙忙终日暂谈玄，便听闺房恶骂传。郎婿已灰题柱志，亲闱曾教断机贤。
绝交赠伯已二首·其二
作者：陈藻
朝代：宋
体裁：七言绝句

我读人间饥死书，君归市肆有锱铢。未闻良妇嗔嘉客，分遣由来造化殊。
网山先生讳日寄绮伯
作者：陈藻
朝代：宋

先生一去三十年，苹藻聊修讳日虔。
雌剑忽寻雄剑逝，恰恰岁暮吾无钱。
乃知毫髮有造化，此礼终与吾毋缘。
人生损益固常理，韩门仍被流俗牵。
凤毛辞采非不美，再拜焚香符水前。
驱邪院中诸将吏，或书或画纵横县。
网山有灵应大笑，安得师友尚流传。
网山先生讳日寄绮伯
作者：陈藻
朝代：宋

先生一去三十年，蘋藻聊修讳日虔。雌剑忽寻雄剑逝，恰恰岁暮吾无钱。乃知毫发有造化，此礼终与吾毋缘。人生损益固常理，韩门仍被流俗牵。凤毛辞采非不美，再拜焚香符水前。驱邪院中诸将吏，或书或画纵横县。网山有灵应大笑，安得师友尚流传。
自哂
作者：陈藻
朝代：宋
体裁：七言绝句

且安愚分住天涯，休问明朝买马回。濠上有人留此老，去年不到异乡来。
自哂
作者：陈藻
朝代：宋
体裁：七言绝句

自小何曾识帝乡，姓名却挂武林厢。祝融今岁为灾甚，亦费赀粮奔走忙。
至浦城界闻武林失火而还
作者：陈藻
朝代：宋
体裁：七言绝句

几年要入武林游，今日中涂却罢休。剩得纪行诗数首，前途有便是良谋。
舟行
作者：陈藻
朝代：宋
体裁：五言绝句

众流江渐阔，百怪石如生。错听人声闹，空岩答桨鸣。
艾轩老先生文集刊传上以揄扬其问学下则得佛家以法布施之意前后数君子有是志而不果今日薄西山幸一见此喜成古风三篇以贺后来之有作者且述下悰云
作者：陈藻
朝代：宋

老艾先生殁，骎骎四纪年。衣冠常叹惜，文字合刊传。东峦乃犹子，遗藁掇拾全。网山虽上足，无刀堪雕镌。从游今殆尽，录藏多散捐。裔孙韪君应，发愤起收编。甲集且流布，俸微艰得钱。晚春题壁去，名姓辉蓝田。制锦增廪给，乙丙寻踵前。搜罗必盈十，但祝君高迁。我老不可待，权舆已欣然。夫子删诗去，流年近二千。何人悟芣苢，此老独遗筌。活鲤收入袖，化龙骑上仙。傍看休发问，无语堪相传。假令托忠恕，投块答僧禅。依前提出后，未谁知的然。给还上手契，各认落江田。蚤岁过玉融，悟逢陈叔盥。曾待艾翁来，国风话长短。忽听诵采蘋，玉川茶八椀。因入网山门，多舍莆阳馆。今喜文集行，源流心事满。头颅七十六，见此抑何缓。百为信有待，立志如君罕。良晤向三山，汇缘非偶款。
艾轩老先生文集刊传上以揄扬其问学下则得佛家以法布施之意前后数君子有是志而不果今日薄西山幸一见此喜成古风三篇以贺后来之有作者且述下悰云·其一
作者：陈藻
朝代：宋

老艾先生殁，骎骎四纪年。
衣冠常嘆惜，文字合刊传。
东峦乃犹子，遗藁掇拾全。
网山虽上足，无刀堪雕镌。
从游今殆尽，录藏多散捐。
裔孙韪君应，发愤起收编。
甲集且流布，俸微艰得钱。
晚春题壁去，名姓辉蓝田。
制锦增廪给，乙丙寻踵前。
搜罗必盈十，但祝君高迁。
我老不可待，权舆已欣然。
艾轩老先生文集刊传上以揄扬其问学下则得佛家以法布施之意前后数君子有是志而不果今日薄西山幸一见此喜成古风三篇以贺后来之有作者且述下悰云·其三
作者：陈藻
朝代：宋

蚤岁过玉融，悟逢陈叔盥。
曾待艾翁来，国风话长短。
忽听诵采苹，玉川茶八椀。
因入网山门，多舍莆阳馆。
今喜文集行，源流心事满。
头颅七十六，见此抑何缓。
百为信有待，立志如君罕。
良晤向三山，彙缘非偶款。
艾轩老先生文集刊传上以揄扬其问学下则得佛家以法布施之意前后数君子有是志而不果今日薄西山幸一见此喜成古风三篇以贺后来之有作者且述下悰云·其三
作者：陈藻
朝代：宋

蚤岁过玉融，悟逢陈叔盥。曾待艾翁来，国风话长短。忽听诵采蘋，玉川茶八椀。因入网山门，多舍莆阳馆。今喜文集行，源流心事满。头颅七十六，见此抑何缓。百为信有待，立志如君罕。良晤向三山，汇缘非偶款。
艾轩老先生文集刊传上以揄扬其问学下则得佛家以法布施之意前后数君子有是志而不果今日薄西山幸一见此喜成古风三篇以贺后来之有作者且述下悰云·其三
作者：陈藻
朝代：宋
体裁：古风

蚤岁过玉融，悟逢陈叔盥。曾待艾翁来，国风话长短。忽听诵采蘋，玉川茶八碗。因入网山门，多舍莆阳馆。今喜文集行，源流心事满。头颅七十六，见此抑何缓。百为信有待，立志如君罕。良晤向三山，汇缘非偶款。
艾轩老先生文集刊传上以揄扬其问学下则得佛家以法布施之意前后数君子有是志而不果今日薄西山幸一见此喜成古风三篇以贺后来之有作者且述下悰云·其二
作者：陈藻
朝代：宋

夫子删诗去，流年近二千。何人悟芣苢，此老独遗筌。活鲤收入袖，化龙骑上仙。傍看休发问，无语堪相传。假令托忠恕，投块答僧禅。依前提出后，未谁知的然。给还上手契，各认落江田。
艾轩老先生文集刊传上以揄扬其问学下则得佛家以法布施之意前后数君子有是志而不果今日薄西山幸一见此喜成古风三篇以贺后来之有作者且述下悰云·其二
作者：陈藻
朝代：宋

夫子删诗去，流年近二千。
何人悟芣苢，此老独遗筌。
活鲤收入袖，化龙骑上僊。
傍看休发问，无语堪相传。
假令託忠恕，投块答僧禅。
依前提出后，未谁知的然。
给还上手契，各认落江田。
芗峦
作者：陈藻
朝代：宋

香山白乐天，香草荆屈平。
释氏定而慧，道家直且清。
儒臣司燮理，至治熏神明。
不然岩谷间，亦作兰茝馨。
郁郁若沉水，茫茫夷岛生。
人从韩寿徒，去就焉知轻。
讵如贤达门，气类全精诚。
鲍肆不肯入，结交皆羣英。
男以芳自持，女以烈主盟。
时虽付衰殁，久亦腾褒旌。
自古葬枯骨，阿谁埋令声。
所以芗峦上，遗芬始峥嵘。
一字可为谥，双魂无愧情。
宁馨把仙桂，已在月中行。
迤逦衔鸡舌，笔花对长檠。
紫薇引当坐，红药欢相迎。
芗峦
作者：陈藻
朝代：宋

香山白乐天，香草荆屈平。释氏定而慧，道家直且清。儒臣司燮理，至治薰神明。不然岩谷间，亦作兰茝馨。郁郁若沉水，茫茫夷岛生。人从韩寿徒，去就焉知轻。讵如贤达门，气类全精诚。鲍肆不肯入，结交皆群英。男以芳自持，女以烈主盟。时虽付衰殁，久亦腾褒旌。自古葬枯骨，阿谁埋令声。所以芗峦上，遗芬始峥嵘。一字可为谥，双魂无愧情。宁馨把仙桂，已在月中行。迤逦衔鸡舌，笔花对长檠。紫薇引当坐，红药欢相迎。
虎丘
作者：陈藻
朝代：宋
体裁：五言律诗

竹瘦门逾静，楼高山太低。白烟青树走，细雨大江迷。野水东西渡，园蔬上下畦。僧无城市去，岩有鬼神栖。
虎溪
作者：陈藻
朝代：宋

四围山木合，百磴屋檐重。
古穴成幽井，疎林散晓峰。
响泉那更月，啼鸟此无冬。
台上朝朝看，天边处处供。
虎溪
作者：陈藻
朝代：宋

四围山木合，百磴屋檐重。古穴成幽井，疏林散晓峰。响泉那更月，啼鸟此无冬。台上朝朝看，天边处处供。
融州东楼
作者：陈藻
朝代：宋

灯火无蛮市，江山绕暗城。渔舟关柝响，野烧日头生。雨阔千村暝，天高一月行。夜楼多好景，都不碍阴晴。
融州东楼
作者：陈藻
朝代：宋

灯火无蛮市，江山遶暗城。
渔舟关柝响，野烧日头生。
雨阔千村暝，天高一月行。
夜楼多好景，都不碍阴晴。
融州望乡
作者：陈藻
朝代：宋

故国来来八十程，登楼迷却桂州城。
望乡不分千山隔，上趁金乌日裏行。
融州望乡
作者：陈藻
朝代：宋

故国来来八十程，登楼迷却桂州城。望乡不分千山隔，上趁金乌日里行。
融州西楼望山
作者：陈藻
朝代：宋
体裁：七言绝句

西楼门外数峰青，合看芙蓉展看屏。回首东郊晴日出，千人跃马上天庭。
融州除夜寄福清刘九兄
作者：陈藻
朝代：宋
体裁：七言绝句

腊月牂牁三十日，相思觅句上谯楼。遥知今夜柴炉会，说我无家更远游。
蟹井
作者：陈藻
朝代：宋
体裁：五言律诗

此山鳌不动，此井蟹如何。小阜为拳石，晴田看尽波。俯知云障下，却放日轮过。一上一回首，层层眼界多。
西宫中夜闻纺声
作者：陈藻
朝代：宋

半夜俄闻踏纺车，邻人如此解勤家。
东奔西走方来憇，惊觉真知何处邪。
西宫中夜闻纺声
作者：陈藻
朝代：宋

半夜俄闻踏纺车，邻人如此解勤家。东奔西走方来憩，惊觉真知何处邪。
西窗晚眺
作者：陈藻
朝代：宋
体裁：七言绝句

两年无事坐窗间，数尽西边不老山。薄暮忽迷云与树，惊来乍见别峰峦。
西轩罢斋暂别先后进诸友
作者：陈藻
朝代：宋

菜羹脱粟布襕衫，酒肉随时亦饱酣。生理傍人那得见，泉源在我久弥甘。此身可是陶成器，来学须教青出蓝。若要参禅垂一问，也胜削发礼瞿昙。
西轩罢斋暂别先后进诸友
作者：陈藻
朝代：宋

菜羹脱粟布襕衫，酒肉随时亦饱酣。
生理傍人那得见，泉源在我久弥甘。
此身可是陶成器，来学须教青出蓝。
若要参禅垂一问，也胜削髮礼瞿昙。
观渔船水碓有感
作者：陈藻
朝代：宋

水淋槽满舂应响，人降槎登网自沉。万事低昂惟两势，乾坤阖辟个中寻。
观渔船水碓有感
作者：陈藻
朝代：宋

水淋槽满舂应响，人降槎登网自沉。
万事低昂惟两势，干坤阖闢箇中寻。
讼田行
作者：陈藻
朝代：宋

乐轩世俗文不工，场屋此生难遭逢。百年饿死真可惜，人命只在田亩中。远行直到西融州，客装收拾来归休。江滩象窟百无忧，却陷人心危险头。海上曾琚本亭户，日在公门骋词诉。下乡老妪何大娘，小郎遗业孤女当。主婚老妪贪聘资，将女嫁与曾琚儿。女将三十年及格，依法卖田何所疑。乐轩信己因信人，岂识两家俱不仁。曾琚文约只要钱，钱被何偷反讼田。牙绯县宰坐县亭，官是堂除岂不精。老胥代判为纵横，知县依书那得平。却监媒人宋五九，备钱还我钱何有。提点八州刑狱使，重念八州冤曲事。许人越诉榜通衢，有状不禁拦轺车。轺车晓出平旦归，千人百人周四围。车中呼入使者笑，观感人多涕沾衣。笑者笑何意，吾不聪明渠不至。感者泣何为，赴愬容易殊曩时。文书山积难稽考，胥吏依前颜色好。乐轩辞说如直弦，外台判下不改前。州府监钱何妪还，吏人掌客生艰难。因循六十日，公事无了毕。胥徒去复来，索酒需财食。乐轩一片杞菊怀，遂令奔走生尘埃。春雨吹散春风回，奇花异奔相迎开。百千阿堵何足道，呜呼何媪岂人哉。叱散胥徒吾不取，抱琴横膝眠空斋。
讼田行
作者：陈藻
朝代：宋

乐轩世俗文不工，场屋此生难遭逢。
百年饿死真可惜，人命只在田亩中。
远行直到西融州，客装收拾来归休。
江滩象窟百无忧，却陷人心危险头。
海上曾琚本亭户，日在公门骋词诉。
下乡老妪何大娘，小郎遗业孤女当。
主婚老妪贪聘资，将女嫁与曾琚儿。
女将三十年及格，依法卖田何所疑。
乐轩信己因信人，岂识两家俱不仁。
曾琚文约只要钱，钱被何偷反讼田。
牙绯县宰坐县亭，官是堂除岂不精。
老胥代判为纵横，知县依书那得平。
却监媒人宋五九，备钱还我钱何有。
提点八州刑狱使，重念八州冤曲事。
许人越诉榜通衢，有状不禁拦轺车。
轺车晓出平旦归，千人百人周四围。
车中呼入使者笑，观感人多涕沾衣。
笑者笑何意，吾不聪明渠不至。
感者泣何为，赴愬容易殊曩时。
文书山积难稽考，胥吏依前颜色好。
乐轩辞说如直弦，外台判下不改前。
州府监钱何妪还，吏人掌客生艰难。
因循六十日，公事无了毕。
胥徒去復来，索酒需财食。
乐轩一片杞菊怀，遂令奔走生尘埃。
春雨吹散春风回，奇花异奔相迎开。
百千阿堵何足道，呜呼何媪岂人哉。
叱散胥徒吾不取，抱琴横膝眠空斋。
试后自题因送从弟敬之赴省
作者：陈藻
朝代：宋

银袍二万纵人多，笔误无如鬼魅何。祇恐有司长莽卤，那知昏病自蹉蛇。交游解散文因怪，门户谁兴鬓欲皤。赖有阿连才思逸，乘槎好好上天河。
试后自题因送从弟敬之赴省
作者：陈藻
朝代：宋

银袍二万纵人多，笔误无如鬼魅何。
祇恐有司长莽卤，那知昏病自蹉蛇。
交游解散文因怪，门户谁兴鬓欲皤。
頼有阿连才思逸，乘槎好好上天河。
试黜寄余景仁
作者：陈藻
朝代：宋

六经不合穷稍深，入场下笔无知音。
吐辞从实理从是，谁肯暮途生悔心。
临漳推官韪我笔，累举悞疑当第一。
夜光暗掷那有知，羣儿久处谁相识。
试黜寄余景仁
作者：陈藻
朝代：宋

六经不合穷稍深，入场下笔无知音。吐辞从实理从是，谁肯暮途生悔心。临漳推官韪我笔，累举误疑当第一。夜光暗掷那有知，群儿久处谁相识。
试黜题卢子俞所居
作者：陈藻
朝代：宋

门外冬青八九株，去去株间各丈余。
晚禾翦穗上囷储，黄藁堆兼绿叶居。
老夫晨出观道腴，摧筇逦迤来东庐。
世界在前君悟欤，饥寒火宅饱华胥。
主人慰我下乡书，谢之养生祗业儒。
虽然邻酒欠钱沽，粥饭可以供朝晡。
四壁虽然一物无，半年聚秆为薪刍。
但愁赋税吏追呼，鞭挞白丁省限踰。
试黜题卢子俞所居
作者：陈藻
朝代：宋

门外冬青八九株，去去株间各丈馀。晚禾剪穗上囷储，黄藁堆兼绿叶居。老夫晨出观道腴，摧筇逦迤来东庐。世界在前君悟欤，饥寒火宅饱华胥。主人慰我下乡书，谢之养生祗业儒。虽然邻酒欠钱沽，粥饭可以供朝晡。四壁虽然一物无，半年聚秆为薪刍。但愁赋税吏追呼，鞭挞白丁省限踰。
诵中庸
作者：陈藻
朝代：宋
体裁：七言绝句

端把中庸诵一篇，眼前神物顿森然。尘埃扫尽无他虑，尽管高楼自在眠。
诵少陵诗集
作者：陈藻
朝代：宋
体裁：七言绝句

麻鞋奔走杜陵翁，卧尽风帆雨驿中。天也不愁穷饿杀，年年催促要诗工。
读东坡玉糁诗因成一绝续去年芋茎羹后寄丘林陈三友
作者：陈藻
朝代：宋
体裁：七言绝句

味有酥陀出自天，芋成玉糁却同然。此羹若使东坡见，尤怪枯茎化得偏。
读史偶作二首
作者：陈藻
朝代：宋

千夫合作一贤人，合数贤人是圣神。莫道眼前无孔子，一身散作万千身。由来识后技无他，江左人材气象豪。道理明时身自俯，见闻溢处趾空高。
读史偶作二首·其一
作者：陈藻
朝代：宋
体裁：七言绝句

千夫合作一贤人，合数贤人是圣神。莫道眼前无孔子，一身散作万千身。
读史偶作二首·其二
作者：陈藻
朝代：宋
体裁：七言绝句

由来识后技无他，江左人材气象豪。道理明时身自俯，见闻溢处趾空高。
读庄子
作者：陈藻
朝代：宋
体裁：七言绝句

尧无是处桀无非，此语堪惊与道违。造物恩私多嵬琐，始知庄子得真机。
读李翰林诗
作者：陈藻
朝代：宋
体裁：七言绝句

杜陵尊酒罕相逢，举世谁堪入此公。莫怪篇篇吟妇女，别无人物与形容。
谒罗池庙
作者：陈藻
朝代：宋
体裁：七言绝句

平生不作罗池梦，今日还来谒柳祠。忽忆故人曾得句，鬼神先我七年知。
谢丘伯已送酒芋
作者：陈藻
朝代：宋

二刘兄弟虽可语，其如斛面已尖量。
天差一妇各监系，跬步不容越堤防。
羡余置产晨夕忙，老夫押花亦归疆。
缙绅意态生堂堂，苞苴来往堪嗟伤。
仆夫方遣邸音到，疾足追回他送将。
跏趺禅伯坐高堂，棒喝惊人宗旨扬。
东家小儿迪功郎，羞茶馈乳分名香。
先生方寸古书藏，有时夜半开晶光。
温故知新滋味长，欲传对面无承当。
蹲鸱三十新酒芳，忽然饷我非世常。
何以报之愧空囊，百尺竿头与翱翔。
男牵女挽细君狂，不放逍遥随老庄。
谢丘伯已送酒芋
作者：陈藻
朝代：宋

二刘兄弟虽可语，其如斛面已尖量。天差一妇各监系，跬步不容越堤防。羡馀置产晨夕忙，老夫押花亦归疆。缙绅意态生堂堂，苞苴来往堪嗟伤。仆夫方遣邸音到，疾足追回他送将。跏趺禅伯坐高堂，棒喝惊人宗旨扬。东家小儿迪功郎，羞茶馈乳分名香。先生方寸古书藏，有时夜半开晶光。温故知新滋味长，欲传对面无承当。蹲鸱三十新酒芳，忽然饷我非世常。何以报之愧空囊，百尺竿头与翱翔。男牵女挽细君狂，不放逍遥随老庄。
谢丘子中惠诗
作者：陈藻
朝代：宋
体裁：七言绝句

高叟生来五十年，方知弄笔学诗篇。此翁甲子才奇一，吟咏看看到适边。
谢九峰升坐相留
作者：陈藻
朝代：宋

重阳七日月当圆，高坐禅师祝万年。
梦裏五更闻齿录，凡夫有罪是贪眠。
谢九峰升坐相留
作者：陈藻
朝代：宋

重阳七日月当圆，高坐禅师祝万年。梦里五更闻齿录，凡夫有罪是贪眠。
谢余子京骧惠诗
作者：陈藻
朝代：宋

昼同学历夜观星，壮日情亲忽老成。莫恨异乡相见少，一来人物一番更。远来无物示拳拳，到老生涯尚阙然。坐久但贪情话好，又勤鸡黍费囊钱。
谢余子京骧惠诗·其一
作者：陈藻
朝代：宋
体裁：七言绝句

昼同学历夜观星，壮日情亲忽老成。莫恨异乡相见少，一来人物一番更。
谢余子京骧惠诗·其二
作者：陈藻
朝代：宋
体裁：七言绝句

远来无物示拳拳，到老生涯尚阙然。坐久但贪情话好，又勤鸡黍费囊钱。
谢余荐鸮听易惠诗一首
作者：陈藻
朝代：宋

向得追随父祖间，此来重结子孙懽。
自嗟三世须臾见，不有余生会遇难。
诗社已收风月美，举场祇用粃糠残。
百钱聊买时文看，容易如君直换官。
谢余荐鸮听易惠诗一首
作者：陈藻
朝代：宋

向得追随父祖间，此来重结子孙欢。自嗟三世须臾见，不有馀生会遇难。诗社已收风月美，举场祇用秕糠残。百钱聊买时文看，容易如君直换官。
谢王尔瞻尔中惠诗
作者：陈藻
朝代：宋

兄弟初年事网山，髭须未出正童颜。我方盛壮今羸老，多谢新诗叙旧欢。
谢王尔瞻尔中惠诗
作者：陈藻
朝代：宋

兄弟初年事网山，髭鬚未出正童颜。
我方盛壮今羸老，多谢新诗叙旧懽。
谢郑如之送酒初十日
作者：陈藻
朝代：宋
体裁：七言绝句

俗缘不许伴僧斋，错喜重阳避酒杯。谁拟衰翁对衰菊，黄昏犹有白衣来。
谷城山下作
作者：陈藻
朝代：宋
体裁：七言绝句

远来便见两山睽，一大隆高一小低。及到近看如合璧，壶公祗与谷城齐。
贫妇行
作者：陈藻
朝代：宋

故人身死妻贫病，买药无钱留性命。半箪赤饭一盂蔬，对不能餐双泪迸。阿官卖田妾未归，税在夫家田卖谁。乡胥改割全隐匿，妾典衣裳空被追。零落生涯种片园，朝朝夜夜盗开门。邻翁苦妾妾租客，客也无输叫妾论。那更双棺四缶灰，伐山博米图葬埋。呜呼豪强欺妾夺山去，不许盐丁燃妾柴。十岁孤儿出县庭，空手携状投杳冥，黄堂走罢走使軿。文书送县已三月，依旧含冤说我听。
贫妇行
作者：陈藻
朝代：宋

故人身死妻贫病，买药无钱留性命。
半箪赤饭一盂蔬，对不能餐双泪迸。
阿官卖田妾未归，税在夫家田卖谁。
乡胥改割全隠匿，妾典衣裳空被追。
零落生涯种片园，朝朝夜夜盗开门。
邻翁苦妾妾租客，客也无输叫妾论。
那更双棺四缶灰，伐山博米图葬埋。
呜呼豪强欺妾夺山去，不许盐丁燃妾柴。
十岁孤儿出县庭，空手携状投杳冥，黄堂走罢走使軿。
文书送县已三月，依旧含冤说我听。
贫病
作者：陈藻
朝代：宋
体裁：七言律诗

正图奔走救寒饥，喘嗽那堪力已疲。意是无钱休买药，情知有命不求医。旧恩莫报空怀念，新识相逢淡更宜。多少贫交书畀我，触来又得一篇诗。
贺丘子从迁居
作者：陈藻
朝代：宋

老夫昨者亦迁居，只是他人借屋庐。道义交亲无挂碍，妻孥虑远自嗟吁。乃翁能殖千金去，令子均分甲第馀。醉卧市心年月久，南桥依旧赋归欤。
贺丘子从迁居
作者：陈藻
朝代：宋

老夫昨者亦迁居，只是他人借屋庐。
道义交亲无罣碍，妻孥虑远自嗟吁。
乃翁能殖千金去，令子均分甲第余。
醉卧市心年月久，南桥依旧赋归欤。
贺丘焕翁南归
作者：陈藻
朝代：宋
体裁：七言律诗

三十年前八桂归，西江舡上每吟诗。乃翁收拾传尤切，令子经从是果非。渡海却休贤季路，论文想胜谒罗池。此行况有如皋雉，药裹抛来自画眉。
贺丘焕翁南归
作者：陈藻
朝代：宋

三十年前八桂归，西江船上每吟诗。乃翁收拾传尤切，令子经从是果非。渡海却休贤季路，论文想胜谒罗池。此行况有如皋雉，药裹抛来自画眉。
贺仲雨斗门
作者：陈藻
朝代：宋

濯锦江边唱绝强，孤青和者亦夔襄。
历年虽久地相远，在寝岂止升渠堂。
纵能帖石防颓岸，随寓幽居供赏翫。
何如是处斗门雄，莆壤万农生赞叹。
庄周笑我机械深，夏王见我须赏音。
莫道白头犹未遇，等劳一片活人心。
贺刘叔猷为用甫纳妇
作者：陈藻
朝代：宋

生平小我一全干，十五字问扬雄难。
纳币孟冬犹丱角，记得迎长方祀冠。
倒指新春五十七，先春女嫁男婚毕。
采真园裏东风回，主公无事花添色。
少贫嗟我老更贫，尘累何时是了人。
况且郎君赋语神，使我见儿祗欲嗔。
贺刘叔猷为用甫纳妇
作者：陈藻
朝代：宋

生平小我一全干，十五字问扬雄难。纳币孟冬犹丱角，记得迎长方祀冠。倒指新春五十七，先春女嫁男婚毕。采真园里东风回，主公无事花添色。少贫嗟我老更贫，尘累何时是了人。况且郎君赋语神，使我见儿祗欲嗔。
贺刘直之值改官
作者：陈藻
朝代：宋

公车五剡得京官，俗态营求有百端。但看乐昌刘令尹，了无一语汗人颜。里人欢喜看荣归，两仆篮舆自有辉。胜在宦途无事业，但将裘马诧轻肥。少年场屋有程文，但见高才迥出群。今日江边看道骨，世人涵养罕如君。日者纷纷步五星，诸儒言命亦相承。大人双眼如明月，照出毫釐不肯凭。
贺刘直之值改官·其一
作者：陈藻
朝代：宋
体裁：七言绝句

公车五剡得京官，俗态营求有百端。但看乐昌刘令尹，了无一语汗人颜。
贺刘直之值改官·其三
作者：陈藻
朝代：宋

少年场屋有程文，但见高才迥出羣。
今日江边看道骨，世人涵养罕如君。
贺刘直之值改官·其三
作者：陈藻
朝代：宋

少年场屋有程文，但见高才迥出群。今日江边看道骨，世人涵养罕如君。
贺刘直之值改官·其二
作者：陈藻
朝代：宋
体裁：七言绝句

里人欢喜看荣归，两仆篮舆自有辉。胜在宦途无事业，但将裘马诧轻肥。
贺刘直之值改官·其四
作者：陈藻
朝代：宋
体裁：七言绝句

日者纷纷步五星，诸儒言命亦相承。大人双眼如明月，照出毫釐不肯凭。
贺叔嘉生日
作者：陈藻
朝代：宋
体裁：七言绝句

一子累轻婚事毕，如何学易已皤然。天无快活除君寿，任待皤然也百年。
贺四五姑七十
作者：陈藻
朝代：宋
体裁：五言律诗

壮岁贫而旅，无家可语归。见多延酒馔，躬为补裳衣。头白诸亲忝，心丹百事违。何堪持报德，但喜母年希。
贺子永为令郎醮妇
作者：陈藻
朝代：宋
体裁：七言绝句

咿呀喝担礼筵开，无物聊堪表下怀。天遣腐儒人事省，三冬不放一钱来。
贺王嘉玉生日
作者：陈藻
朝代：宋

九帙初开二，乡闾敬老成。今朝寿者出，明日圣人生。孙重劳昏嫁，奴犹课耨耕。乾坤无暂息，翁妪合营营。
贺王嘉玉生日
作者：陈藻
朝代：宋

九袠初开二，乡闾敬老成。
今朝寿者出，明日圣人生。
孙重劳昏嫁，奴犹课耨耕。
干坤无暂息，翁妪合营营。
赋京口苏园
作者：陈藻
朝代：宋
体裁：七言律诗

扬子江边犬吠村，苏公宅畔蝶游园。沧波对景标层塔，野市逃喧植外樊。亭榭高低随卉木，门庭光彩属儿孙。本朝名相青毡在，傍筑书斋细讨论。
赠九峰老
作者：陈藻
朝代：宋
体裁：七言绝句

佛土仙家本一般，松庵海上住三山。三三演出奇峰九，生气元来萃此间。
赠余子畏
作者：陈藻
朝代：宋
体裁：七言律诗

相识红泉旧日多，年年地上渐消磨。眼青好我今无几，头白逢君喜若何。纵道索居无伴侣，却能默悟自雄豪。细君扫去床书怒，笑答为儒合诋诃。
赠叔嘉叔平刘丈
作者：陈藻
朝代：宋

木槽压油三石余，半为灯火半煮蔬。
上山伐柴五十束，九分卖钱一烧肉。
等闲八月举场归，早禾囷毕晚禾稀。
道行愿见国人肥，高才久屈当奋飞。
万一主司仍见遗，课奴种麦家相宜。
老夫借屋蓄妻儿，寂寥惯便亦何悲。
赠叔嘉叔平刘丈
作者：陈藻
朝代：宋

木槽压油三石馀，半为灯火半煮蔬。上山伐柴五十束，九分卖钱一烧肉。等闲八月举场归，早禾囷毕晚禾稀。道行愿见国人肥，高才久屈当奋飞。万一主司仍见遗，课奴种麦家相宜。老夫借屋蓄妻儿，寂寥惯便亦何悲。
赠扬元鼎
作者：陈藻
朝代：宋
体裁：七言律诗

老泉早别闽中去，君在姑苏台下生。每见乡闾新到客，便寻香火旧来情。百年念祖心田孝，一种论文眼力明。岁晚已无场屋累，古书真味胜浮名。
赠故乡人
作者：陈藻
朝代：宋

我家已破出他乡，如连如卓方阜昌。
岂料囊金随后散，一齐开铺鬻文章。
我今滨死祗如许，二友犹堪望轩翥。
从头借问向来谁，十室九人非旧主。
赠王叔平
作者：陈藻
朝代：宋
体裁：七言绝句

龟山与我说于潜，忽向平江问酒帘。何日龟山山下坐，共谈江浙擘蚝粘。
赠萧中立
作者：陈藻
朝代：宋
体裁：七言绝句

相逢知己向非无，木未逢春一样枯。双眼如君今有力，困穷那得到狂夫。
赠蒙中
作者：陈藻
朝代：宋

田园尚少隐居难，场屋劳劳未得官。有酒羡君无一事，馀粮犹足散孤寒。
赠蒙中
作者：陈藻
朝代：宋

田园尚少隠居难，场屋劳劳未得官。
有酒羡君无一事，余粮犹足散孤寒。
赠许秀才
作者：陈藻
朝代：宋
体裁：七言绝句

祖工俪句集刊行，业贩儒书乃父能。莫耻向人佣作字，世禆文教后须兴。
赠陈伯融夫妇
作者：陈藻
朝代：宋
体裁：五言律诗

才子治春秋，推寻命氏由。果然佳偶遂，夫岂俗人犹。话自文章出，身从勤俭修。老夫欢喜见，旧与两家游。
赠高待聘
作者：陈藻
朝代：宋

待聘先生二十六，弟子满堂修几束。
下床一麵月几千，有客市廛钱别录。
为儿不诵杞菊篇，举筯欠鱼须要肉。
老夫弱冠奇一秋，飘零来问君平卜。
先生称我有隽才，满县青矜皆拭目。
一日仅能赴三饭，折简叩扉知几幅。
今夜酒移明夜醉，凌晨乞展黄昏速。
四边延我入师席，席则有余身不足。
高子行年已若干，更度四期心从欲。
月钱祗直晓点心，薪蔬尽此携儿畜。
抱书谁肯访吾门，看君有是犹霑禄。
井泉比旧百倍深，汲人绠短无麻续。
时去技精分愈穷，时来浅学难逃福。
贩商射利偶赢余，便诧巧谋能润屋。
莫待黄金当散时，舟车到处遭颠覆。
赠高待聘
作者：陈藻
朝代：宋

待聘先生二十六，弟子满堂脩几束。下床一面月几千，有客市廛钱别录。为儿不诵杞菊篇，举箸欠鱼须要肉。老夫弱冠奇一秋，飘零来问君平卜。先生称我有隽才，满县青矜皆拭目。一日仅能赴三饭，折简叩扉知几幅。今夜酒移明夜醉，凌晨乞展黄昏速。四边延我入师席，席则有馀身不足。高子行年已若干，更度四期心从欲。月钱祗直晓点心，薪蔬尽此携儿畜。抱书谁肯访吾门，看君有是犹沾禄。井泉比旧百倍深，汲人绠短无麻续。时去技精分愈穷，时来浅学难逃福。贩商射利偶赢馀，便诧巧谋能润屋。莫待黄金当散时，舟车到处遭颠覆。
辛巳大歉
作者：陈藻
朝代：宋
体裁：七言绝句

村村无米岁何堪，我到家家有酒酣。自昔略经三两度，似今未见大生惭。
辛巳岁晚上坟
作者：陈藻
朝代：宋

偶然空手出州城，薄有田园住福清。
晚得次男陪笔砚，秋随举子省坟茔。
过淮不拟成僧去，挂纸谁能接迹行。
多少陇头无祭祀，此来犹喜剩余生。
辛巳岁晚上坟
作者：陈藻
朝代：宋

偶然空手出州城，薄有田园住福清。晚得次男陪笔砚，秋随举子省坟茔。过淮不拟成僧去，挂纸谁能接迹行。多少陇头无祭祀，此来犹喜剩馀生。
辛巳岁暮宴陆甥子由家
作者：陈藻
朝代：宋
体裁：七言律诗

吾妹嫁时狼狈甚，幸皆存活得年深。有男买屋栖迟喜，见舅开樽烂熳斟。岁值凶荒多饿死，我惭温饱更酣吟。还乡日少生难保，敢觊今番一话心。
辛巳秋后访卢子俞作
作者：陈藻
朝代：宋
体裁：七言律诗

本是吾乡少富藏，五年亢旱太难当。麦苗俱尽村如洗，蔬芋全无市亦荒。笑我拟为饥莩去，访君那得酒肴尝。更生一见真欢喜，忍听他人尚绝粮。
过临川怀刘氏弟兄
作者：陈藻
朝代：宋
体裁：七言绝句

临川几日到长沙，闻道黔南路更赊。行见一村篱落好，谁家此住忆君家。
过卢北山
作者：陈藻
朝代：宋

西成课罢赴羣居，中路谁家倦憇予。
恰见主人方早起，檐前观我所为书。
过卢北山
作者：陈藻
朝代：宋

西成课罢赴群居，中路谁家倦憩予。恰见主人方早起，檐前观我所为书。
过卢子俞
作者：陈藻
朝代：宋
体裁：七言绝句

番番留我杀鸡多，老齿如今不奈何。本是年凶甘隔阔，论情非为酒来过。
过延平书怀
作者：陈藻
朝代：宋
体裁：七言绝句

几程便要买归舟，身在延平已倦游。但有菜羹供祭礼，人生何必到融州。
过建剑书所闻见
作者：陈藻
朝代：宋

日夜滩声急，相忘不闹人。
儿孙犹弃水，农圃各文身。
眼出平洋豁，眉逢大雨颦。
溪藏山胁裏，遶水每逡巡。
过建剑书所闻见
作者：陈藻
朝代：宋

日夜滩声急，相忘不闹人。儿孙犹弃水，农圃各文身。眼出平洋豁，眉逢大雨颦。溪藏山胁里，绕水每逡巡。
过建剑饮食
作者：陈藻
朝代：宋

卖食鲜虽少，开酤贱却醇。
不知天地裏，何处享全珍。
过建剑饮食
作者：陈藻
朝代：宋

卖食鲜虽少，开酤贱却醇。不知天地里，何处享全珍。
过新喻
作者：陈藻
朝代：宋
体裁：七言绝句

四顾茫茫水接天，远山如卧白云边。马头忽看孤峰起，错喜乡关是目前。
过桂平
作者：陈藻
朝代：宋
体裁：七言绝句

岭南太半尚鸿荒，城壁空坚草莽长。忽到浔州江上饮，喜他风物近吾乡。
过桃枝岭
作者：陈藻
朝代：宋
体裁：七言绝句

儿童嬉戏向比邻，长见桃枝出郭人。七十五翁方过岭，回头旧事总成尘。
过江山作
作者：陈藻
朝代：宋

叠叠青山相送迎，绕溪幽树万蜩鸣。我来场屋无声字，也在神仙洞里行。
过江山作
作者：陈藻
朝代：宋

迭迭青山相送迎，遶溪幽树万蜩呜。
我来场屋无声字，也在神仙洞裏行。
过海丰
作者：陈藻
朝代：宋
体裁：七言绝句

梅花结子已红青，归路犹愁一月程。忽听儿音乡语熟，不知方到海丰城。
过盖竹祠
作者：陈藻
朝代：宋
体裁：七言绝句

人心有想自然灵，梦寐之间兆眹成。盖竹山前英惠庙，暗中赢得四方名。
过象州
作者：陈藻
朝代：宋
体裁：七言绝句

都无一物作生涯，坊巷萧条有几家。料得寒梅应怅恨，满城开作寂寥花。
过黄州访东坡雪堂遗迹拟作
作者：陈藻
朝代：宋
体裁：七言律诗

谪来谁作久长居，便拟明朝归旧庐。诵遍离骚情不已，读残鵩赋恨如初。斯翁直是忧黎庶，到处仍看似里闾。父老无人堪问讯，黄昏立马转踌躇。
述怀
作者：陈藻
朝代：宋

病身四十未妻孥，墟墓那堪两世孤。
述怀
作者：陈藻
朝代：宋

病身四十未妻孥，墟墓那堪两世孤。黄卷安贫无陋，
送年
作者：陈藻
朝代：宋
体裁：七言绝句

一味清贫好送年，堪嗟柴炭买无钱。生涯幸与干戈远，不管天明听雨眠。
送张谦父往潭州
作者：陈藻
朝代：宋
体裁：七言律诗

八卦重来梦一周，人生更得几年浮。看君矍铄犹堪展，似我龙钟只合休。淮广早供词峡兴，湖湘留与鬓霜游。还乡试问同庚客，剩有头颅话旧否。
送蔡伯畛往潮州四首
作者：陈藻
朝代：宋

迎侍虽然胜左迁，恋乡毕竟怕离筵。读书不合能讥佛，罚向潮州住几年。听说漳南象窟间，如今行路不愁难。黄茅青草无人处，多有轩亭好卸鞍。似我生男父合贫，腰斤岭上解求薪。君今有子为官去，何惮携家踏路尘。向来一梦兆孤青，还记伶俜过驿亭。今日此行非昨日，他时归骑相掀腾。
送蔡伯畛往潮州四首·其一
作者：陈藻
朝代：宋
体裁：古风

迎侍虽然胜左迁，恋乡毕竟怕离筵。读书不合能讥佛，罚向潮州住几年。
送蔡伯畛往潮州四首·其三
作者：陈藻
朝代：宋
体裁：古风

似我生男父合贫，腰斤岭上解求薪。君今有子为官去，何惮携家踏路尘。
送蔡伯畛往潮州四首·其二
作者：陈藻
朝代：宋
体裁：古风

听说漳南象窟间，如今行路不愁难。黄茅青草无人处，多有轩亭好卸鞍。
送蔡伯畛往潮州四首·其四
作者：陈藻
朝代：宋
体裁：古风

向来一梦兆孤青，还记伶俜过驿亭。今日此行非昨日，他时归骑相掀腾。
送蔡伯畛往潮州四首艾轩老先生文集刊传上以揄扬其问学下则得佛家以法布施之意前后数君子有是志而不果今日薄西山幸一见此喜成古风三篇以贺后来之有作者且述下悰云·其一
作者：陈藻
朝代：宋
体裁：古风

老艾先生殁，骎骎四纪年。衣冠常叹惜，文字合刊传。东峦乃犹子，遗藁掇拾全。网山虽上足，无刀堪雕镌。从游今殆尽，录藏多散捐。裔孙韪君应，发愤起收编。甲集且流布，俸微艰得钱。晚春题壁去，名姓辉蓝田。制锦增廪给，乙丙寻踵前。搜罗必盈十，但祝君高迁。我老不可待，权舆已欣然。
送谷准羊肩贺伯温
作者：陈藻
朝代：宋
体裁：七言绝句

曲江宴罢注官旋，亲旧肥家有酒舡。我老学农虽未遂，谷分一石准羊肩。
送谷准羊肩贺伯温
作者：陈藻
朝代：宋

曲江宴罢注官旋，亲旧肥家有酒船。我老学农虽未遂，谷分一石准羊肩。
送郭定夫
作者：陈藻
朝代：宋
体裁：古风

相看无可分，远适无可饯。但向主人家，杯酒时同燕。交缘何太浅，春风方识面。子行归有期，我老魂将变。后会信难思，虽在殊州县。史迁南北游，值我乡邦彦。话间及死生，亦足知深眷。石城伴梅福，共祝天和练。
送郭定夫往江西二首
作者：陈藻
朝代：宋

去年误作送君诗，却又论文得几时。今日溪边成话别，荣归早赴北堂期。石城少府自公馀，拄笏看山问老夫。向道封胡群从宅，冯生不到食鱼无。
送郭定夫往江西二首·其一
作者：陈藻
朝代：宋
体裁：七言绝句

去年误作送君诗，却又论文得几时。今日溪边成话别，荣归早赴北堂期。
送郭定夫往江西二首·其二
作者：陈藻
朝代：宋

石城少府自公余，拄笏看山问老夫。
向道封胡羣从宅，冯生不到食鱼无。
送郭定夫往江西二首·其二
作者：陈藻
朝代：宋

石城少府自公馀，拄笏看山问老夫。向道封胡群从宅，冯生不到食鱼无。
送陈智叔舍人赴召
作者：陈藻
朝代：宋
体裁：古风

紫袍入手闰两周，黄纸除书作郡侯。后薪莫讶还居上，巨鱼直是能吞舟。萧何乃知天下信，鲁人祇道东家丘。到了公评难嫉忌，远皆敬服近何尤。器识高明官令显，羞作软媚随波流。胆略肯因权势屈，事机果中日前筹。鸿飞似退正仙翼，不蓍不龟心有眸。兵形敌计何英识，胍络岂从经外紬。友于根自惟孝发，论语尚书政所由。君于骨髓已先得，字是皮毛剥便投。强收老泪且分袂，情共斯文苑囿留。
送黄钦之赴广州盐税三首
作者：陈藻
朝代：宋

地气周遭逐处流，五羊渐已似中州。海风吹断山无瘴，炎月何妨作宦游。莫嫌征税太喧卑，尺蠖将伸用屈为。好趁江西趋召命，此诗兼送入京时。一族名家叔度孙，同时入岭五华轩。使台帅阃终须到，官职高低且暂论。
送黄钦之赴广州盐税三首·其一
作者：陈藻
朝代：宋
体裁：七言绝句

地气周遭逐处流，五羊渐已似中州。海风吹断山无瘴，炎月何妨作宦游。
送黄钦之赴广州盐税三首·其三
作者：陈藻
朝代：宋
体裁：七言绝句

一族名家叔度孙，同时入岭五华轩。使台帅阃终须到，官职高低且暂论。
送黄钦之赴广州盐税三首·其二
作者：陈藻
朝代：宋
体裁：七言绝句

莫嫌征税太喧卑，尺蠖将伸用屈为。好趁江西趋召命，此诗兼送入京时。
适武林入延平界作
作者：陈藻
朝代：宋
体裁：古风

人烟随山窟，家家自生理。木杪插秧青，泉流仙杵起。开边忆汉皇，航海通南鄙。黄昏更不愁，客舍连甍美。
适武林途中作
作者：陈藻
朝代：宋
体裁：七言绝句

道途奔走固然非，閒坐真空度岁时。谁解胸中无窒碍，两随造化不相讥。
遇事有感
作者：陈藻
朝代：宋
体裁：五言律诗

命薄世仍贫，如何避苦辛。姓名闻有我，忠信话无人。哭死堪多旧，论交笑一新。圣经谁可爱，场屋散天真。
道中戏嘲朱叔纬
作者：陈藻
朝代：宋

畏日在征途，心凉不知苦。
青山千百态，相契无相忤。
芒鞋有至贵，道眼开方睹。
行行遂吾性，万物与同祖。
杀鸡固不忍，从众那得阻。
嫩菜送香粳，颇觉清肺腑。
同游自疎懒，共饭何嗔怒。
道中戏嘲朱叔纬
作者：陈藻
朝代：宋

畏日在征途，心凉不知苦。青山千百态，相契无相忤。芒鞋有至贵，道眼开方睹。行行遂吾性，万物与同祖。杀鸡固不忍，从众那得阻。嫩菜送香粳，颇觉清肺腑。同游自疏懒，共饭何嗔怒。
道中酒垆
作者：陈藻
朝代：宋
体裁：七言绝句

千村亭榭酒旗扬，收尽山光与水光。风物到来城郭闹，杖头随处去休忙。
郑主簿宅看雪访梅听僧抚琴偶成四韵倩萧中立书之
作者：陈藻
朝代：宋
体裁：七言律诗

鹅毛散乱三朝雪，乌帽沾濡六出花。梅吐万枝香满室，桐听几曲兴乘槎。蓬莱借问仙仇览，人世何妨醉释迦。骚客平生挥字拙，萧郎为我走龙蛇。
郑汝则七十
作者：陈藻
朝代：宋

少壮同时事网山，几人别后鬓能斑。
古稀惭愧今余四，君已平头一醉欢。
郑汝则七十
作者：陈藻
朝代：宋

少壮同时事网山，几人别后鬓能斑。古稀惭愧今馀四，君已平头一醉欢。
郑簿约饮不赴以诗谢之
作者：陈藻
朝代：宋

浪游人到北，佳节日穹南。多谢栖鸾意，相期汎蚁酣。桃源迷去路，玉麈失清谈。寄语郑庄驿，难逃负约惭。
郑簿约饮不赴以诗谢之
作者：陈藻
朝代：宋

浪游人到北，佳节日穹南。
多谢栖鸾意，相期泛蚁酣。
桃源迷去路，玉麈失清谈。
寄语郑庄驿，难逃负约惭。
重山论易赠吴叔达
作者：陈藻
朝代：宋
体裁：五言绝句

似汝论三易，何人阅五车。白头长作侣，黄石即为家。
重阳临安舟中作
作者：陈藻
朝代：宋
体裁：七言绝句

小船独坐看平洋，历历登高旧事长。戏把此身观变化，今年无酒过重阳。
问吴叔经病
作者：陈藻
朝代：宋
体裁：七言律诗

向来风月已伤多，谁料中身更被魔。萱草别非资灌溉，桐音何事不纯和。人伦自古无娼妓，世态凭渠暂笑歌。若是此身能解脱，扫除药饵病消磨。
问太虚
作者：陈藻
朝代：宋
体裁：七言绝句

生前百事无如意，死后浮名总是空。刚把穷愁作题目，哦诗不要晚年工。
闻雷
作者：陈藻
朝代：宋
体裁：七言绝句

先春三日已闻雷，驱得长空一雨来。莫问阴阳今失序，硗园且喜趁犁开。
阅世
作者：陈藻
朝代：宋
体裁：七言绝句

道理初从纸上求，因而处世得优游。于今但阅人间世，自有文章笔下流。
阿凡初冠觅诗
作者：陈藻
朝代：宋

后人犹识前贤子，祇是乃翁文字行。为报阿凡今既冠，莫教只托网山名。
阿凡初冠觅诗
作者：陈藻
朝代：宋

后人犹识前贤子，祇是乃翁文字行。
为报阿凡今既冠，莫教只託网山名。
陈叔盥两惠诗以一首谢
作者：陈藻
朝代：宋
体裁：七言律诗

休要逢人诵六经，红泉往事已凋零。向来未坏恭王壁，到处閒摇普化铃。几岁寒窗头也白，两篇新什眼空青。还乡旧识多农贾，那得柴门自掩扃。
除夕
作者：陈藻
朝代：宋
体裁：七言绝句

岁晚民贫百物廉，无钱堪买亦何嫌。聊将送酒呼邻客，浅饮三杯不用添。
除夜寄妻叔刘丈
作者：陈藻
朝代：宋
体裁：七言律诗

一自邻居十二年，几番为客更从前。入同饮酒柴炉畔，出看呼卢竹爆边。鼓吹儿童随处闹，庖厨烟火几家眠。今宵莫恨轻离别，此地蹉跎岂偶然。
除夜忆福清塘东诸友
作者：陈藻
朝代：宋
体裁：七言绝句

去年除夜作吟思，除夜今年久别离。幸喜此身贫却健，柴炉更隔一年期。
除夜过延平书所见
作者：陈藻
朝代：宋
体裁：古风

东家儿妇试新衣，西家残织方下机。东家宰牲嫌不肥，西家呼儿去采薇。欲掩不掩留半扉，等彼良人心依依。小儿出门看落晖，平章去时霜未晞。须臾忽见扁舟飞，双桨掝破清涟漪。抖擞裙儿牵儿上钓矶，手掩蓬鬓渐觉面生辉。遽呼良人何来迟，税苗更管中限违，且买豚肩连夜归。
题东湖林氏所居
作者：陈藻
朝代：宋

远来东望见门墙，到后西看不见洋。四面近山围绕密，卜居如此合绵长。
题东湖林氏所居
作者：陈藻
朝代：宋

远来东望见门墙，到后西看不见洋。
四面近山围遶密，卜居如此合绵长。
题刘氏翠微亭
作者：陈藻
朝代：宋
体裁：五言律诗

旧屋红蕖外，新亭绿树傍。江晴孤棹见，雨近众山藏。学圃未成趣，催诗何太忙。他年多橘柚，此地一潇湘。
题吴景恬写三传正后
作者：陈藻
朝代：宋
体裁：七言绝句

乃翁催我传春秋，及我书成已合眸。有子传家何可憾，夜深灯火问东周。
题林仲雨皦日庵
作者：陈藻
朝代：宋

诗仙庵未作，与我话庵名。素发来为客，朱甍始落成。变风情性语，皦日死生盟。君老身犹健，雌埋一剑横。
题林仲雨皦日庵
作者：陈藻
朝代：宋

诗仙庵未作，与我话庵名。
素髮来为客，朱甍始落成。
变风情性语，皦日死生盟。
君老身犹健，雌埋一剑横。
题清晖楼
作者：陈藻
朝代：宋

兹楼名郡郭，何处别林泉。
一水遥通蜀，千崖利插天。
鸬鷀晴舞雪，桑柘月生烟。
欲醉囊羞涩，愁看度两年。
题清晖楼
作者：陈藻
朝代：宋

兹楼名郡郭，何处别林泉。一水遥通蜀，千崖利插天。鸬鹚晴舞雪，桑柘月生烟。欲醉囊羞涩，愁看度两年。
题融州城楼
作者：陈藻
朝代：宋

除却谯楼环廨舍，萧条市井客怀悲。
高高下下山无数，浅浅深深江有时。
大布红裙猺女着，半规白扇野人持。
城中昨夜亡羊豕，闻得谁家虎入篱。
题融州城楼
作者：陈藻
朝代：宋

除却谯楼环廨舍，萧条市井客怀悲。高高下下山无数，浅浅深深江有时。大布红裙猺女著，半规白扇野人持。城中昨夜亡羊豕，闻得谁家虎入篱。
题静江
作者：陈藻
朝代：宋
体裁：五言绝句

桂林多洞府，疑是馆群仙。四野皆平地，千峰直上天。
题黄子正昜轩
作者：陈藻
朝代：宋

买屋移居已历年，北偏破漏更新椽。
忽于瓦下得昜字，铸在小刀殊骇然。
主人懽喜检玉篇，昜也音扬飞也笺。
儒生例作飞扬想，符瑞壮之心益坚。
中间整顿安书案，此物携来呈我看。
神扶顷刻聪明开，便解卜君门户换。
文形上下分两刀，刀字成三意如何。
昔人曾解三刀梦，果把一麾时命遭。
正形五画为五马，马字依稀昜字写。
屋成一百六十秋，来历无从询铁冶。
渔溪市中多学者，举业弃之如土苴。
吟诗白日费工夫，劝君自此知趋舍。
山水仙乡出人物，课书虽少多簪绂。
黄生双眼自超奇，莫逊此刀持待儿。
大书阔榜为昜轩，我更分毫细讨论。
名场变易须容易，不到艰难过禹门。
题黄子正昜轩
作者：陈藻
朝代：宋

买屋移居已历年，北偏破漏更新椽。忽于瓦下得昜字，铸在小刀殊骇然。主人欢喜检玉篇，昜也音扬飞也笺。儒生例作飞扬想，符瑞壮之心益坚。中间整顿安书案，此物携来呈我看。神扶顷刻聪明开，便解卜君门户换。文形上下分两刀，刀字成三意如何。昔人曾解三刀梦，果把一麾时命遭。正形五画为五马，马字依稀昜字写。屋成一百六十秋，来历无从询铁冶。渔溪市中多学者，举业弃之如土苴。吟诗白日费工夫，劝君自此知趋舍。山水仙乡出人物，课书虽少多簪绂。黄生双眼自超奇，莫逊此刀持待儿。大书阔榜为昜轩，我更分毫细讨论。名场变易须容易，不到艰难过禹门。
颜伯温生日席上口占
作者：陈藻
朝代：宋
体裁：七言绝句

今日开筵贺始生，来年今日办西行。后年壁挂登科记，今日人看指姓名。
食粥绝句赠卢震夫
作者：陈藻
朝代：宋

古瓷大椀今无有，特地凶年洗出来。满著十分牛乳粥，客思吃尽鬼神猜。
食粥绝句赠卢震夫
作者：陈藻
朝代：宋
体裁：七言绝句

古瓷大碗今无有，特地凶年洗出来。满著十分牛乳粥，客思吃尽鬼神猜。
食粥绝句赠卢震夫
作者：陈藻
朝代：宋

古甆大椀今无有，特地凶年洗出来。
满着十分牛乳粥，客思吃尽鬼神猜。
首正有感二首
作者：陈藻
朝代：宋

忆昔吾乡入首正，衩衣街断小书生。紫衫来去今无几，恰似当年冠带行。听说从前我未生，知书不许衩衣行。平时街上齐冠带，况是人间岁节更。
首正有感二首·其一
作者：陈藻
朝代：宋
体裁：七言绝句

忆昔吾乡入首正，衩衣街断小书生。紫衫来去今无几，恰似当年冠带行。
首正有感二首·其二
作者：陈藻
朝代：宋
体裁：七言绝句

听说从前我未生，知书不许衩衣行。平时街上齐冠带，况是人间岁节更。
黄景咏七十
作者：陈藻
朝代：宋

我才弱冠出乡闾，日渐回头旧迹疏。惟有乡闾才德士，记在心胸如记书。老来乍作龙门客，臭味讶君多似渠。讲论前辈三数公，果然少壮皆群居。因话隆兴乾道事，恍惚此身栖故庐。乃知场屋非巨网，却放鲲鲸为逸鱼。不得浮名须得寿，人爵何如天爵有。谈禅会意一二言，遣兴成诗千百首。气清形瘦力不羸，缓步登临快如走。夕阳晓鸡神愈健，端坐纵谈谁解纠。今春七十休计年，此是神仙人识否。生平但看神仙手，何曾把钱弄升斗。
黄景咏七十
作者：陈藻
朝代：宋

我纔弱冠出乡闾，日渐回头旧迹疎。
惟有乡闾才德士，记在心胸如记书。
老来乍作龙门客，臭味讶君多似渠。
讲论前辈三数公，果然少壮皆羣居。
因话隆兴干道事，恍惚此身栖故庐。
乃知场屋非巨网，却放鲲鲸为逸鱼。
不得浮名须得寿，人爵何如天爵有。
谈禅会意一二言，遣兴成诗千百首。
气清形瘦力不羸，缓步登临快如走。
夕阳晓鸡神愈健，端坐纵谈谁解纠。
今春七十休计年，此是神仙人识否。
生平但看神仙手，何曾把钱弄升斗。
黄景咏夫妇七十
作者：陈藻
朝代：宋

身形清且瘦，乾坤一竿竹。欺雪可千年，必寿先五福。易道古难全，阳九配阴六。先后期月间，唱随来相逐。夫天君职閒，妇地臣劳服。觞咏恣优游，生理闺房熟。今春古稀会，元夜增和淑。二老出劝酬，笑谈相往复。织女戏牛郎，辍耕归辟谷。仙翁答王母，蟠桃真胜肉。
黄景咏夫妇七十
作者：陈藻
朝代：宋

身形清且瘦，干坤一竿竹。
欺雪可千年，必寿先五福。
易道古难全，阳九配阴六。
先后期月间，唱随来相逐。
夫天君职閒，妇地臣劳服。
觞咏恣优游，生理闺房熟。
今春古稀会，元夜增和淑。
二老出劝酬，笑谈相往復。
织女戏牛郎，辍耕归辟谷。
仙翁答王母，蟠桃真胜肉。
黄檗香炉峰
作者：陈藻
朝代：宋
体裁：七言绝句

黄檗寺前犹突兀，祖师塔外别安排。香炉好是中央小，无数峰峦拱揖来。
黄石还渔溪寄刘九四首
作者：陈藻
朝代：宋

孤青湖外几时归，想极吟孤落月知。身似南飞乌与鹊，归来何处不相思。多少人家好弟兄，不堪闺妇似吹笙。十年再拜如丘嫂，更尽刘郎故旧情。老去今秋迹转孤，怜君幼女似童乌。穷通何事关渠甚，便问明朝有试无。南北东西语别频，白头何计作比邻。便留久客如前度，无暇长年作主人。
黄石还渔溪寄刘九四首·其一
作者：陈藻
朝代：宋
体裁：七言绝句

孤青湖外几时归，想极吟孤落月知。身似南飞乌与鹊，归来何处不相思。
黄石还渔溪寄刘九四首·其三
作者：陈藻
朝代：宋
体裁：七言绝句

老去今秋迹转孤，怜君幼女似童乌。穷通何事关渠甚，便问明朝有试无。
黄石还渔溪寄刘九四首·其二
作者：陈藻
朝代：宋
体裁：七言绝句

多少人家好弟兄，不堪闺妇似吹笙。十年再拜如丘嫂，更尽刘郎故旧情。
黄石还渔溪寄刘九四首·其四
作者：陈藻
朝代：宋

南北东西语别频，白头何计作比邻。便留久客如前度，无暇长年作主人。
黄石还渔溪寄刘九四首·其四
作者：陈藻
朝代：宋

南北东西语别频，白头何计作比隣。
便留久客如前度，无暇长年作主人。
龙屿偶作
作者：陈藻
朝代：宋
体裁：七言律诗

年少弯弓中鹄心，到头衰暮也沉沉。有机悟道书篇懒，无事关怀睡思深。跋扈笑非当日态，低回静向此山吟。拨来自有洪纤韵，牙是天工我是琴。
魏坛观
作者：陈虚中
朝代：宋
体裁：七言绝句

夫人在兮若冰雪，夫人去兮仙踪灭。可惜如今学道人，罗裙带上同心结。
山水小景
作者：陈虞之
朝代：宋

千年老树立苍石，三峯两峯天出云。
青溪道士坐船上，自按玉箫人不闻。
山水小景
作者：陈虞之
朝代：宋

千年老树立苍石，三峰两峰天出云。青溪道士坐船上，自按玉箫人不闻。
送别
作者：陈虞之
朝代：宋
体裁：七言绝句

柳湿征衫晚出关，荒城古雪剑花寒。西风漠漠龙沙路，马上青山带醉看。
李侍郎修路
作者：陈袖
朝代：宋

路馀百里两山间，水驿山程总不安。谁把千金平滑蹬，免教一叶委惊滩。行人感叹何时已，贤守功名百世看。次第吾闽都似掌，却嗤蜀道号泥盘。
减字木兰花·江南二月
作者：陈袭善
朝代：宋
体裁：词

江南二月。犹有枝头千点雪。邀上芳尊。却占东君一半春。尊前眼底。南国风光都在此。移过江来。从此江南不复开。
渔家傲·忆营妓周子文
作者：陈袭善
朝代：宋
体裁：词

鹫岭峰前阑独倚。愁眉蹙损愁肠碎。红粉佳人伤别袂。情何已。登山临水年年是。常记同来今独至。孤舟晚漾湖光里。衰草斜阳无限意。谁与寄。西湖水是相思泪。
渔家傲·鹫岭峰前阑独倚
作者：陈袭善
朝代：宋
体裁：词

鹫岭峰前阑独倚。愁眉蹙损愁肠碎。红粉佳人伤别袂。情何已。登山临水年年是。常记同来今独至。孤舟晚扬湖光里。衰草斜阳无限意。谁与寄。西湖水是相思泪。
过周墩堡
作者：陈裔长
朝代：宋
体裁：五言绝句

地坦容车马，城空绝戍楼。几家烟火在，风露冷松楸。
李侍郎修路
作者：陈褎
朝代：宋

路余百里两山间，水驿山程总不安。
谁把千金平滑蹬，免教一叶委惊滩。
行人感叹何时已，贤守功名百世看。
次第吾闽都似掌，却嗤蜀道号泥盘。
东园观雪
作者：陈襄
朝代：宋

风毛雨絮小园东，天幕低垂惨澹空。
苹浦万家云覆瓦，花蹊千树玉雕笼。
穿林已夺春梅早，夹陇潜滋夏麦丰。
湘酎狐衣虽可赋，岂无捐瘠在沟中。
东园观雪
作者：陈襄
朝代：宋

风毛雨絮小园东，天幕低垂惨澹空。蘋浦万家云覆瓦，花蹊千树玉雕笼。穿林已夺春梅早，夹陇潜滋夏麦丰。湘酎狐衣虽可赋，岂无捐瘠在沟中。
中和堂木芙蓉盛开戏呈子瞻
作者：陈襄
朝代：宋
体裁：七言绝句

千林寒叶正疏黄，占得珍丛第一芳。容易便开三百朵，此心应不畏秋霜。
九日与浦城县学诸生游南峰院
作者：陈襄
朝代：宋
体裁：五言律诗

九日黄花节，新樽绿蚁浮。投壶鸣鲁鼓，歌者似商讴。诸子衣冠盛，先儒礼乐修。西岩山景好，为尔作阳秋。
人生天地间
作者：陈襄
朝代：宋
体裁：古风

天无私覆心，地无私载德。人生天地间，荣辱何相隔。农者不释耒，朱门列鼎食。巧妇不下机，公子罗纨饰。富贵岂劳心，饥寒空努力。惟有北邙山，冢墓皆荆棘。
仙居县署岩老亭
作者：陈襄
朝代：宋

手持养性书，此地学耕渔。身似龙蛇蛰，情忘木石居。地迷成远复，政静得中虚。何必求深隐，幽蒙即所庐。
仙居县署岩老亭
作者：陈襄
朝代：宋

手持养性书，此地学耕渔。
身似龙蛇蛰，情忘木石居。
地迷成远復，政静得中虚。
何必求深隠，幽蒙即所庐。
余自白阳驰谒宜都周梦得长官饮于清江亭爱其山水之胜留题
作者：陈襄
朝代：宋

丹山西去水东流，亭在山南隔蓼洲。船系白杨归不得，清江如画主人留。
余自白阳驰谒宜都周梦得长官饮于清江亭爱其山水之胜留题
作者：陈襄
朝代：宋

丹山西去水东流，亭在山南隔蓼洲。
船繫白杨归不得，清江如画主人留。
使还咸熙馆道中作
作者：陈襄
朝代：宋
体裁：七言律诗

土旷人稀使驿赊，山中殊不类中华。白沙有路鸳鸯泊，芳草无情妯娌花。毡馆夜灯眠汉节，石梁秋吹动胡笳。归来揽照看颜色，斗觉霜毛两鬓加。
依韵和解空长老雪颂
作者：陈襄
朝代：宋

片片分明是六花，迷人只见乱如麻。
穷阎处士愁穿屐，明眼高僧笑点茶。
十二玉楼开阆苑，三千银界遍河沙。
解空老子能提唱，郢曲幽兰未足夸。
依韵和解空长老雪颂
作者：陈襄
朝代：宋

片片分明是六花，迷人只见乱如麻。穷阎处士愁穿屐，明眼高僧笑点茶。十二玉楼开阆苑，三千银界遍河沙。解空老子能提唱，郢曲幽兰未足誇。
依韵和通判徐郎中毗陵重阳
作者：陈襄
朝代：宋

自怆宫车别帝台，寄言篱菊不须开。心丧忍到行春浦，耳病慵携迟月杯。天色阴沈鸣雁过，物华零落暗蛩催。却输小杜怜嘉节，酩酊齐山夜始回。
依韵和通判徐郎中毗陵重阳
作者：陈襄
朝代：宋

自怆宫车别帝台，寄言篱菊不须开。
心丧忍到行春浦，耳病慵携迟月杯。
天色阴沈鸣雁过，物华零落暗蛩催。
却输小杜怜嘉节，酩酊齐山夜始迴。
依韵和酬子直重阳送酒
作者：陈襄
朝代：宋
体裁：五言律诗

君有云泉酒，诗来寄我尝。色过金菊淡，味带木兰香。北固山城秀，东园水榭凉。无因陪落帽，孤酌负重阳。
偶书
作者：陈襄
朝代：宋
体裁：七言绝句

朝居晦息与山邻，物理由来有屈伸。独把一心经万事，逍遥须养谷中神。
冬至日独游吉祥寺·其一
作者：陈襄
朝代：宋
体裁：七言绝句

井底微阳回未回，萧萧寒雨湿枯荄。何人更似苏夫子，不是花时肯独来。
冬至日独游吉祥寺·其三
作者：陈襄
朝代：宋

过眼荣枯电与风，久长那得似花红。
上人宴座观空阁，观色观空色即空。
冬至日独游吉祥寺·其二
作者：陈襄
朝代：宋

东君意浅着寒梅，十朵深红未暇裁。
安得道人殷七七，不论时节遣花开。
古剑谢李惟肖示所业
作者：陈襄
朝代：宋

天工铸剑挺锋铓，洪炉百炼金为刚。
闪铄神锤飞电光，磨砺七彩成文章。
丰城地僻沦精久，紫气雄雄射星斗。
未得神功倚天外，一朝误入张华手。
青霜为锷宝为环，有时捧出黄金盘。
万灵照灼妖氛走，天地无光秋水寒。
闻道华阴有奇土，试拭繁星袖中舞。
风胡侧目观如堵，一唱人间万金贾。
夜来几度风雷嗔，雌雄出没光如神。
来年决定化平津，坐中有客攀龙鳞。
古剑谢李惟肖示所业
作者：陈襄
朝代：宋

天工铸剑挺锋铓，洪炉百鍊金为刚。闪铄神锤飞电光，磨砺七彩成文章。丰城地僻沦精久，紫气雄雄射星斗。未得神功倚天外，一朝误入张华手。青霜为锷宝为环，有时捧出黄金盘。万灵照灼妖氛走，天地无光秋水寒。闻道华阴有奇土，试拭繁星袖中舞。风胡侧目观如堵，一唱人间万金贾。夜来几度风雷嗔，雌雄出没光如神。来年决定化平津，坐中有客攀龙鳞。
古城
作者：陈襄
朝代：宋

芦苇萧疏天气清，水含山色照重城。
绿芜何处管弦地，碧落旧时钟鼓声。
三峡桥边秋雨过，六鳌宫裏夜潮生。
萧郎秦女无归约，十二瑶台空月明。
古城
作者：陈襄
朝代：宋

芦苇萧疏天气清，水含山色照重城。绿芜何处管弦地，碧落旧时钟鼓声。三峡桥边秋雨过，六鳌宫里夜潮生。萧郎秦女无归约，十二瑶台空月明。
古灵山试茶歌
作者：陈襄
朝代：宋

乳源浅浅交寒石，松花坠粉愁无色。明星玉女跨神云，斗剪轻罗缕残碧。我闻峦山二月春方归，苦雾迷天新雪飞。仙鼠潭边兰草齐，露牙吸尽香龙脂。辘轳绳细井花暖，香尘散碧琉璃椀。玉川冰骨照人寒，瑟瑟祥风满眼前。紫屏冷落沈水烟，山月堂轩金鸭眠。麻姑痴煮丹峦泉，不识人间有地仙。
古灵山试茶歌
作者：陈襄
朝代：宋
体裁：古风

乳源浅浅交寒石，松花坠粉愁无色。明星玉女跨神云，斗剪轻罗缕残碧。我闻峦山二月春方归，苦雾迷天新雪飞。仙鼠潭边兰草齐，露牙吸尽香龙脂。辘轳绳细井花暖，香尘散碧琉璃碗。玉川冰骨照人寒，瑟瑟祥风满眼前。紫屏冷落沈水烟，山月堂轩金鸭眠。麻姑痴煮丹峦泉，不识人间有地仙。
句·其一
作者：陈襄
朝代：宋

西风斜日鲈鱼香。
句·其二
作者：陈襄
朝代：宋

世有斯文属孔颜。
和东玉少卿后池群雁
作者：陈襄
朝代：宋
体裁：七言律诗

生意淹留白水塘，樊笼多事岂吾乡。江湖已失秋南望，岁月犹欣塞北凉。白日稻粱应饱足，青云岐路莫思量。主人怜尔能鸣久，肯放逍遥物外翔。
和东玉少卿见遗
作者：陈襄
朝代：宋
体裁：七言律诗

束刍弥月馆行人，白首无殊一面新。朔漠持麾惭未达，东方连骑喜相亲。卮言坐遣壶中月，物色频惊塞下春。使者不知为旅意，佳篇犹拟驻征轮。
和东玉少卿谢春卿防御新茗
作者：陈襄
朝代：宋

尝陪星使款高牙，三月欣逢试早茶。
绿绢封来溪上印，紫瓯浮出社前花。
休将洁白评双井，自有清甘荐五华。
帅府诗翁真好事，春团持作夜光夸。
和东玉少卿谢春卿防禦新茗
作者：陈襄
朝代：宋

尝陪星使款高牙，三月欣逢试早茶。绿绢封来溪上印，紫瓯浮出社前花。休将洁白评双井，自有清甘荐五华。帅府诗翁真好事，春团持作夜光誇。
和公序库部观孔雀因呈东玉少卿
作者：陈襄
朝代：宋
体裁：七言律诗

修尾峨冠蜀锦裁，飘流应自玉关来。閒窥水鉴精神出，静刷金华羽翼开。野思未饶鹇洒落，羁栖聊与雁低回。不因久在司空馆，平日谁怜五客才。
和咏鹤
作者：陈襄
朝代：宋
体裁：七言律诗

耻与笼禽饫稻泉，满怀霜雪独萧然。千年华表曾留语，万里青云此息肩。养性最宜栖露苑，引吭时得唳晴天。神仙骨法人难相，除向瑶台玉简编。
和如晦二首
作者：陈襄
朝代：宋

俱为泽国朱轓守，同是冰厅白首郎。且喜朝廷忧外寄，故从书府辍班扬。一别瀛山岁未期，三州声称已齐飞。欲将吏事文经术，独恐迂儒取世讥。
和如晦二首·其一
作者：陈襄
朝代：宋
体裁：七言绝句

俱为泽国朱轓守，同是冰厅白首郎。且喜朝廷忧外寄，故从书府辍班扬。
和如晦二首·其二
作者：陈襄
朝代：宋
体裁：七言绝句

一别瀛山岁未期，三州声称已齐飞。欲将吏事文经术，独恐迂儒取世讥。
和如晦桃杏
作者：陈襄
朝代：宋

一色胚红染露柯，谁栽安石旧岩阿。自嗟老大无心赏，不及流莺管顾多。
和如晦桃杏
作者：陈襄
朝代：宋

一色胚红染露柯，谁栽安石旧岩阿。
自嗟老大无心赏，不及流鶑管顾多。
和子直闻运使兵部驻节京口寄呈如晦
作者：陈襄
朝代：宋
体裁：七言律诗

南徐新政焕秋阳，九日登临喜命觞。送酒客寻方外士，观风人是省中郎。千家弦管闻谣俗，万顷湖山入燕堂。使节未归深有意，欲疏泾渎利吴艎。
和子瞻沿牒京口忆吉祥牡丹见寄
作者：陈襄
朝代：宋

新接枝头色倍添，马蹄寻处帽攲檐。春工别与铅华丽，佛地偏资好相严。红蕊欲开丹未渥，素香堪茹雪非甜。诗翁何事辜真赏，不许浮根浪发黏。
和子瞻沿牒京口忆吉祥牡丹见寄
作者：陈襄
朝代：宋

新接枝头色倍添，马蹄寻处帽欹檐。
春工别与铅华丽，佛地偏资好相严。
红蕊欲开丹未渥，素香堪茹雪非甜。
诗翁何事辜真赏，不许浮根浪发黏。
和子瞻沿牒京口忆西湖寒食出游见寄二首
作者：陈襄
朝代：宋

乞得湖山养病身，花时曾共忆行春。嘤鸣幽鸟还迁木，觱沸清泉复采芹。皂盖寻芳丘有李，綵楼观戏巷无人。锦袍公子归何晚，独念沟中菜色民。春阴漠漠燕飞飞，可惜春光与子违。半岭烟霞红旆入，满湖风月画船归。缑笙一阕人何在，辽鹤重来事已非。犹忆去年题别处，鸟啼花落客沾衣。
和子瞻沿牒京口忆西湖寒食出游见寄二首·其一
作者：陈襄
朝代：宋

乞得湖山养病身，花时曾共忆行春。嘤鸣幽鸟还迁木，觱沸清泉复采芹。皂盖寻芳丘有李，綵楼观戏巷无人。锦袍公子归何晚，独念沟中菜色民。
和子瞻沿牒京口忆西湖寒食出游见寄二首·其一
作者：陈襄
朝代：宋

乞得湖山养病身，花时曾共忆行春。
嘤鸣幽鸟还迁木，觱沸清泉復采芹。
皂盖寻芳丘有李，綵楼观戏巷无人。
锦袍公子归何晚，独念沟中菜色民。
和子瞻沿牒京口忆西湖寒食出游见寄二首·其二
作者：陈襄
朝代：宋

春阴漠漠燕飞飞，可惜春光与子违。半岭烟霞红旆入，满湖风月画船归。缑笙一阕人何在，辽鹤重来事已非。犹忆去年题别处，鸟啼花落客沾衣。
和子瞻沿牒京口忆西湖寒食出游见寄二首·其二
作者：陈襄
朝代：宋

春阴漠漠燕飞飞，可惜春光与子违。
半岭烟霞红旆入，满湖风月画船归。
缑笙一阕人何在，辽鹤重来事已非。
犹忆去年题别处，鸟啼花落客霑衣。
和定慧超胜长老寄谢紫衣颂三首
作者：陈襄
朝代：宋

恩袍出挂壮禅扉，试问何人达此机。船子夜来亲下钓，碧潭明月有馀辉。童子南来遗我诗，维摩方丈一伸眉。不劳言语通消息，夏热春寒各自知。得道无求幻与真，一筇一衲似閒云。忽闻师唱报恩曲，百草千花特地春。
和定慧超胜长老寄谢紫衣颂三首·其一
作者：陈襄
朝代：宋

恩袍出挂壮禅扉，试问何人达此机。
船子夜来亲下钓，碧潭明月有余辉。
和定慧超胜长老寄谢紫衣颂三首·其一
作者：陈襄
朝代：宋

恩袍出挂壮禅扉，试问何人达此机。船子夜来亲下钓，碧潭明月有馀辉。
和定慧超胜长老寄谢紫衣颂三首·其三
作者：陈襄
朝代：宋
体裁：七言绝句

得道无求幻与真，一筇一衲似閒云。忽闻师唱报恩曲，百草千花特地春。
和定慧超胜长老寄谢紫衣颂三首·其二
作者：陈襄
朝代：宋
体裁：七言绝句

童子南来遗我诗，维摩方丈一伸眉。不劳言语通消息，夏热春寒各自知。
和宛丘长官赏花
作者：陈襄
朝代：宋
体裁：七言绝句

遗我新诗雅兴长，一时花谱为传芳。不须满县栽桃李，却羡风流骑省郎。
和张运使题长乐台
作者：陈襄
朝代：宋

云暗驺鸣出谷时，一方生齿庇余辉。
知君才业非张翰，莫为鲈鱼有意归。
和张运使题长乐台
作者：陈襄
朝代：宋

云暗驺鸣出谷时，一方生齿庇馀辉。知君才业非张翰，莫为鲈鱼有意归。
和御制赏花钓鱼
作者：陈襄
朝代：宋

仙跸传呼禁苑开，两班迎拜玉舆来。
花围帝座重张幄，鳞上天鈎曲赐杯。
鸟散香丛声睍睆，人观灵沼乐徘徊。
君恩更锡回鸾藻，还许儒生给笔陪。
和御制赏花钓鱼
作者：陈襄
朝代：宋

仙跸传呼禁苑开，两班迎拜玉舆来。花围帝座重张幄，鳞上天钩曲赐杯。鸟散香丛声睍睆，人观灵沼乐徘徊。君恩更锡回鸾藻，还许儒生给笔陪。
和桃花因戏如晦
作者：陈襄
朝代：宋
体裁：七言绝句

颜色已饶丹杏蕊，馨香不减雪梅疏。自从移入青阳观，前度刘郎记得无。
和正辞职方以浚河留滞
作者：陈襄
朝代：宋
体裁：七言律诗

万锸如云浚禹沟，荀卿桥畔舣行舟。珠躔合照贤人聚，银汉无波海客留。且作东山携妓乐，未应南浦送君忧。辛夷花发春醅熟，只俟郊原雨少休。
和程公辟游宿猿洞二首
作者：陈襄
朝代：宋

几年营此草堂栖，施饰名园百卉齐。曾学子真耕谷口，今容摩什老山西。龙台日上千峰出，雁塔云生一径迷。知有岭猿犹在否，使君高卧莫教啼。老来归鞅海边村，犹喜诸亲聚里门。汉守朱轓临祖帐，韩侯清酒满离樽。猿惊出洞时三哭，梅送行人早一番。此去蓬莱峰顶月，梦魂应到荔枝园。
和程公闢大卿游越山亭
作者：陈襄
朝代：宋
体裁：七言律诗

荔子园林海日边，幽亭更在碧云巅。江山旧是无诸国，楼殿今为极乐天。五马如君多暇少，一樽惟我共游偏。须知白首留连意，已有新诗寄北船。
和程公闢游宿猿洞二首·其一
作者：陈襄
朝代：宋
体裁：七言律诗

几年营此草堂栖，施饰名园百卉齐。曾学子真耕谷口，今容摩什老山西。龙台日上千峰出，雁塔云生一径迷。知有岭猿犹在否，使君高卧莫教啼。
和程公闢游宿猿洞二首·其二
作者：陈襄
朝代：宋
体裁：七言律诗

老来归鞅海边村，犹喜诸亲聚里门。汉守朱轓临祖帐，韩侯清酒满离樽。猿惊出洞时三哭，梅送行人早一番。此去蓬莱峰顶月，梦魂应到荔枝园。
和程公闢红梅
作者：陈襄
朝代：宋
体裁：七言律诗

谁把繁英染绛脂，晓妆红淡腊前时。栽培上苑无多地，嘱付行人第一枝。朔雪有情相掩映，东风何事少嘘吹。莫嫌冷落天涯远，他日和羹气味移。
和程大卿新闢诸寺门
作者：陈襄
朝代：宋
体裁：七言绝句

政绝多门寺却通，灵山胜境尽牢笼。应怜去鲁迟迟意，令遍诸天国土中。
和程大卿游凤池院
作者：陈襄
朝代：宋
体裁：七言律诗

白云深处一轩开，凤去池空折野梅。山接九龙争夭矫，路盘千骑久徘徊。烟岚翠入樽前滴，水石深从涧底来。谁与忘机此栖息，笑看林鸟下生台。
和程大卿游昇山
作者：陈襄
朝代：宋
体裁：七言律诗

相逢不及荔枝期，况值千岩雪洒时。南国小棠偏去近，北山逋客独来迟。云中直有三清路，尘外都如一局棋。闻欲引泉添洗药，未应夺我凤凰池。
和程大卿荔枝
作者：陈襄
朝代：宋
体裁：七言绝句

棠阴为政有光晶，号令风行鬼亦惊。和气发来藏不得，直教丹荔背时生。
和苏子瞻通判在告中闻余出郊以诗见寄
作者：陈襄
朝代：宋
体裁：七言律诗

郊原绿意动游人，湖上晴波见跃鳞。閒逐牙旗千骑远，暗惊梅萼万枝新。寻僧每拂题诗壁，邀客仍将滤酒巾。寄语文园何所苦，且来相伴一行春。
和运使兵部秋成
作者：陈襄
朝代：宋
体裁：五言律诗

重湖收积潦，多稼结盈畴。贷息移书减，逋租案籍求。民情宽蹙頞，岁计上参谋。寄语昆堂老，生初早晚修。
和通判九月望日始见菊花二首
作者：陈襄
朝代：宋

月满霜飞菊始华，幽丛冷落带烟斜。篱边过却重阳酒，泽畔谁怜野草花。湖学先生归解组，安州司户老居家。皆因晚节无人用，陨涕临风为尔嗟。灼灼秋英缀露华，白衣不见日空斜。细看未减重阳泪，更晚犹胜二月花。城里好山何处寺，门前多竹甚人家。直须载酒频来赏，莫为衰迟便感嗟。
和通判九月望日始见菊花二首·其一
作者：陈襄
朝代：宋
体裁：七言律诗

月满霜飞菊始华，幽丛冷落带烟斜。篱边过却重阳酒，泽畔谁怜野草花。湖学先生归解组，安州司户老居家。皆因晚节无人用，陨涕临风为尔嗟。
和通判九月望日始见菊花二首·其二
作者：陈襄
朝代：宋

灼灼秋英缀露华，白衣不见日空斜。
细看未减重阳泪，更晚犹胜二月花。
城裏好山何处寺，门前多竹甚人家。
直须载酒频来赏，莫为衰迟便感嗟。
和通判九月望日始见菊花二首·其二
作者：陈襄
朝代：宋

灼灼秋英缀露华，白衣不见日空斜。细看未减重阳泪，更晚犹胜二月花。城里好山何处寺，门前多竹甚人家。直须载酒频来赏，莫为衰迟便感嗟。
和郑闳中仙居十一首
作者：陈襄
朝代：宋

我爱仙居好，临民必以诚。簿书无日暇，狱讼积年生。百疾求箴补，千钧待准平。嗟予不如古，斯道未能宏。我爱仙居好，安民去百奸。诚心虽照物，政体昧循环。喜有纲条立，惭无教令颁。三年忧且病，王事岂能閒。我爱仙居好，园池日退居。驯禽来鹤鹤，野水进徐徐。草树通樵采，桑麻有老锄。犹言民未乐，更待寝刑书。我爱仙居好，经营尽国工。庶民心喜悦，小邑势尊隆。万瓦如云合，千题不日砻。自非仁惠术，愧子一观风。我爱仙居好，官卑分已盈。才非汉循吏，道似鲁狂生。击柝心虽乐，观民志未平。宁如孟夫子，不食去齐卿。我爱仙居好，隆儒鲜大方。诸生令讲艺，童子俾升堂。买地兴民学，驱车下党庠。三年邑未化，官满意彷徨。我爱仙居好，公馀日在房。忧民极反覆，责己未周详。法律行随手，诗书坐满箱。老来须向学，多病喜平康。我爱仙居好，家居十数人。民穷惟有疾，俸薄不知贫。弟妹閒成癖，妻孥老未淳。自馀无所恨，寸禄及偏亲。我爱仙居好，惭无德政馨。下车时问疾，治狱日空囹。老吏贫归里，苍生馁在庭。惟忧泽未至，岂敢渎邦刑。我爱仙居好，三年理尚宽。民虽离网罟，政未息风澜。悯物刑多省，劳心席少安。祗惭无惠术，求配古人难。我爱仙居好，民纯不用拘。闾阎兴礼让，囹圄长榛芜。网阔奸逾少，风恬恶自无。一年人已信，感激谢张弧。
和郑闳中仙居十一首·其一
作者：陈襄
朝代：宋
体裁：五言律诗

我爱仙居好，临民必以诚。簿书无日暇，狱讼积年生。百疾求箴补，千钧待准平。嗟予不如古，斯道未能宏。
和郑闳中仙居十一首·其一一
作者：陈襄
朝代：宋

我爱仙居好，民纯不用拘。
闾阎兴礼让，囹圄长榛芜。
网阔姦逾少，风恬恶自无。
一年人已信，感激谢张弧。
和郑闳中仙居十一首·其七
作者：陈襄
朝代：宋

我爱仙居好，公余日在房。
忧民极反覆，责己未周详。
法律行随手，诗书坐满箱。
老来须向学，多病喜平康。
和郑闳中仙居十一首·其七
作者：陈襄
朝代：宋

我爱仙居好，公馀日在房。忧民极反覆，责己未周详。法律行随手，诗书坐满箱。老来须向学，多病喜平康。
和郑闳中仙居十一首·其三
作者：陈襄
朝代：宋
体裁：五言律诗

我爱仙居好，园池日退居。驯禽来鹤鹤，野水进徐徐。草树通樵采，桑麻有老锄。犹言民未乐，更待寝刑书。
和郑闳中仙居十一首·其九
作者：陈襄
朝代：宋
体裁：五言律诗

我爱仙居好，惭无德政馨。下车时问疾，治狱日空囹。老吏贫归里，苍生馁在庭。惟忧泽未至，岂敢渎邦刑。
和郑闳中仙居十一首·其二
作者：陈襄
朝代：宋

我爱仙居好，安民去百奸。诚心虽照物，政体昧循环。喜有纲条立，惭无教令颁。三年忧且病，王事岂能閒。
和郑闳中仙居十一首·其二
作者：陈襄
朝代：宋

我爱仙居好，安民去百姦。
诚心虽照物，政体昧循环。
喜有纲条立，惭无教令颁。
三年忧且病，王事岂能閒。
和郑闳中仙居十一首·其五
作者：陈襄
朝代：宋
体裁：五言律诗

我爱仙居好，官卑分已盈。才非汉循吏，道似鲁狂生。击柝心虽乐，观民志未平。宁如孟夫子，不食去齐卿。
和郑闳中仙居十一首·其八
作者：陈襄
朝代：宋

我爱仙居好，家居十数人。
民穷惟有疾，俸薄不知贫。
弟妹閒成癖，妻孥老未淳。
自余无所恨，寸禄及偏亲。
和郑闳中仙居十一首·其八
作者：陈襄
朝代：宋

我爱仙居好，家居十数人。民穷惟有疾，俸薄不知贫。弟妹閒成癖，妻孥老未淳。自馀无所恨，寸禄及偏亲。
和郑闳中仙居十一首·其六
作者：陈襄
朝代：宋

我爱仙居好，隆儒尠大方。
诸生令讲艺，童子俾升堂。
买地兴民学，驱车下党庠。
三年邑未化，官满意彷徨。
和郑闳中仙居十一首·其六
作者：陈襄
朝代：宋

我爱仙居好，隆儒鲜大方。诸生令讲艺，童子俾升堂。买地兴民学，驱车下党庠。三年邑未化，官满意彷徨。
和郑闳中仙居十一首·其十
作者：陈襄
朝代：宋
体裁：五言律诗

我爱仙居好，三年理尚宽。民虽离网罟，政未息风澜。悯物刑多省，劳心席少安。祗惭无惠术，求配古人难。
和郑闳中仙居十一首·其十一
作者：陈襄
朝代：宋

我爱仙居好，民纯不用拘。闾阎兴礼让，囹圄长榛芜。网阔奸逾少，风恬恶自无。一年人已信，感激谢张弧。
和郑闳中仙居十一首·其四
作者：陈襄
朝代：宋
体裁：五言律诗

我爱仙居好，经营尽国工。庶民心喜悦，小邑势尊隆。万瓦如云合，千题不日砻。自非仁惠术，愧子一观风。
咏雪
作者：陈襄
朝代：宋

三日连绵雪，丰年预可占。阴寒驱瘴毒，刑杀助天歼。片片寻衣袂，花花饤屋檐。来时须浩漫，到地即微纤。狼籍无由扫，虚空不易拈。溪流成瀺灂，野色变青黔。洗砚冰霜合，烹茶气味甜。行人留趾迹，村老上髭髯。只被交加惑，宁为冷冻厌。价高龟手药，势压酒家帘。书案烦收拾，铜炉减顾瞻。先春娇柳絮，永夜夺银蟾。涧石悬飞瀑，园篱挂织缣。山光韬美玉，水卤出形盐。圆若珠玑剖，轻如鹄鹭燖。高疑翻箭浪，碎是掷牙签。萧洒偏低竹，绸缪更倚蒹。丝绳浮井谷，宝鉴照妆奁。毫发吹先起，脂膏著自黏。垂枝多线缕，鬅物利刀镰。粲者诗风美，皤如贲主嫌。夷齐羞洁白，郅宁等威严。草树多摧折，萌芽苦滞淹。沾濡虽近惠，染污剧伤廉。黑帝由容慝，黄人但守谦。苍茫施粉缋，枯蘖露锋铦。岳渎何曾补，尘泥渐觉添。饥贫逢道路，富贵隔帷帘。饱得儿童戏，稀令乌雀觇。未应平坎窞，故欲峙峰尖。魍魉皆迷愕，蛟龙亦遁潜。豪门生间阻，坐市获并兼。米谷方腾跃，箪瓢足养恬。四垂云黯黯，一室火炎炎。已厌填沟壑，那思溉釜鬵。此情终待诉，谁肯到穷阎。
咏雪
作者：陈襄
朝代：宋

三日连绵雪，丰年预可占。
阴寒驱瘴毒，刑杀助天歼。
片片寻衣袂，花花饤屋檐。
来时须浩漫，到地即微纤。
狼籍无由扫，虚空不易拈。
溪流成瀺灂，野色变青黔。
洗砚冰霜合，烹茶气味甜。
行人留趾迹，村老上髭髯。
只被交加惑，宁为冷冻厌。
价高龟手药，势压酒家帘。
书案烦收拾，铜鑪减顾瞻。
先春娇柳絮，永夜夺银蟾。
磵石悬飞瀑，园篱挂织缣。
山光韬美玉，水卤出形盐。
圆若珠玑剖，轻如鹄鹭燖。
高疑翻箭浪，碎是掷牙籤。
萧洒偏低竹，绸缪更倚蒹。
丝绳浮井谷，宝鉴照妆奁。
毫髪吹先起，脂膏着自黏。
垂枝多綫缕，鬅物利刀镰。
粲者诗风美，皤如贲主嫌。
夷齐羞洁白，郅宁等威严。
草树多摧折，萌芽苦滞淹。
霑濡虽近惠，染污剧伤廉。
黑帝由容慝，黄人但守谦。
苍茫施粉缋，枯枿露锋铦。
岳渎何曾补，尘泥渐觉添。
饥贫逢道路，富贵隔帷帘。
饱得儿童戏，稀令乌雀觇。
未应平坎窞，故欲峙峰尖。
魍魉皆迷愕，蛟龙亦遁潜。
豪门生间阻，坐市获并兼。
米谷方腾跃，箪瓢足养恬。
四垂云黯黯，一室火炎炎。
已厌填沟壑，那思溉釜鬵。
此情终待诉，谁肯到穷阎。
哭倪氏女弟亡儿传孙
作者：陈襄
朝代：宋
体裁：五言律诗

骨肉天涯别，风尘客子悲。孟州新丧妹，夔峡继亡儿。烛暗猿啼夜，城空日落时。肝肠已无泪，只是脑中脂。
喜雪
作者：陈襄
朝代：宋
体裁：古风

有客何方来，粲然游我庭。推户出见之，颜色如瑶英。问之不吾语，微风若闻声。曰予朔方士，饮子南方名。万里不相识，修涂一来经。闻子官大府，高车尘冥冥。有言未尝吐，低头敛光精。西人趋向异，念予孤蒙行。我欲友其德，顾己鸿毛轻。予起谢不敏，过辞非予聆。感子虚白德，来化纯愚诚。高风激万世，凛如伯夷清。留子永今日，愿言报英琼。
墨崖道中作
作者：陈襄
朝代：宋
体裁：五言律诗

阴山沙漠外，六月苦行人。水迸金莲晓，汤回铁脚春。马饥思汉草，仆病卧胡尘。夜梦京华阻，披衣望北辰。
夕霁
作者：陈襄
朝代：宋
体裁：五言律诗

积雨向宵晴，氛埃荡杳冥。高楼微射月，腐草半流萤。电女千娇敛，云台一梦醒。上皇归未得，歌断雨中铃。
夜意
作者：陈襄
朝代：宋

熏炉香烬蕙烟沈，凛冽寒生翡翠衾。
月国音尘千里绝，仙山楼阁五云深。
离怀暗耿金壶漏，独梦多惊玉女碪。
骑省中郎才调逸，拟将文笔赋秋心。
夜意
作者：陈襄
朝代：宋

薰炉香烬蕙烟沈，凛冽寒生翡翠衾。月国音尘千里绝，仙山楼阁五云深。离怀暗耿金壶漏，独梦多惊玉女砧。骑省中郎才调逸，拟将文笔赋秋心。
天道不可跻
作者：陈襄
朝代：宋
体裁：古风

天道不可跻，以其高且危。地道不可寻，以其幽且深。土圭测日影，可以分照临。桐鱼击石鼓，可以求声音。嗟夫世之人，不知方寸心。
宫辞
作者：陈襄
朝代：宋
体裁：五言律诗

六六上阳宫，婵娟被宠封。三千香辇路，十二枕屏风。纨扇伤秋咏，梅花妒晓容。妆台银烛尽，宝帐泣芙蓉。
寄兴教凈慈二长老
作者：陈襄
朝代：宋
体裁：七言绝句

老来为郡苦间关，不及江云自往还。忽忆湖边二禅老，等閒骑马入南山。
寄弟衮
作者：陈襄
朝代：宋

作诗寄弟衮，写我心之幽。
比闻堂上安，读书可优游。
昨者得兄书，言汝看蔡侯。
蔡侯实君子，小善固所收。
知汝言可否，果闻书相酬。
蔡侯读吾策，言语何赘疣。
吾言至草略，闻说畏可羞。
昨又得汝书，嗟汝诚拙谋。
自言已可进，曾知易春秋。
人不患无位，患己德不修。
古人亦有言，富贵焉可求。
吾初将移任，将白高与刘。
恐人不我知，自后遽止休。
前时陆通判，令我速置邮。
吾诚欲求之，岂自无舌喉。
奈何不为耳，死且垂直鈎。
自吾到山冶，于物无侵牟。
小民得辛苦，稍稍知饶优。
官家足厚利，私亦不怨尤。
福哥卖银矿，军人却首偷。
案成被官杖，鞭棰见血流。
私恩重血肉，官法难庇庥。
此奴实痴戆，教诲不转头。
吾心不乐此，疾病苦未瘳。
淹忽两月余，读易未一周。
夜思梦还家，朝食不满瓯。
为吾告兄长，选试在今秋。
汝姑事恬尚，不忘在轲丘。
寿姊可出嫁，言容常婉柔。
教招宁螺妹，掺掺缝衣裘。
无令泽孙散，照管六与留。
吾归见汝时，一一诉所忧。
寄弟衮
作者：陈襄
朝代：宋

作诗寄弟衮，写我心之幽。比闻堂上安，读书可优游。昨者得兄书，言汝看蔡侯。蔡侯实君子，小善固所收。知汝言可否，果闻书相酬。蔡侯读吾策，言语何赘疣。吾言至草略，闻说畏可羞。昨又得汝书，嗟汝诚拙谋。自言已可进，曾知易春秋。人不患无位，患己德不修。古人亦有言，富贵焉可求。吾初将移任，将白高与刘。恐人不我知，自后遽止休。前时陆通判，令我速置邮。吾诚欲求之，岂自无舌喉。奈何不为耳，死且垂直钩。自吾到山冶，于物无侵牟。小民得辛苦，稍稍知饶优。官家足厚利，私亦不怨尤。福哥卖银矿，军人却首偷。案成被官杖，鞭箠见血流。私恩重血肉，官法难庇庥。此奴实痴戆，教诲不转头。吾心不乐此，疾病苦未瘳。淹忽两月馀，读易未一周。夜思梦还家，朝食不满瓯。为吾告兄长，选试在今秋。汝姑事恬尚，不忘在轲丘。寿姊可出嫁，言容常婉柔。教招宁螺妹，掺掺缝衣裘。无令泽孙散，照管六与留。吾归见汝时，一一诉所忧。
寄戏刘道渊
作者：陈襄
朝代：宋
体裁：七言绝句

陆羽茶亭枕水隈，为言无酒且徘徊。山中此物尤难得，应是刘生不肯来。
寄李惟肖
作者：陈襄
朝代：宋
体裁：七言律诗

峨峨神岳吐灵襟，弱冠飞英翰墨林。楚国未登和氏璧，晋人惟重孔家金。文高千丈云霞彩，赋敌三都鼓吹音。圣代已招岩穴士，傅生他日定为霖。
寄谢三井山祷雨二首
作者：陈襄
朝代：宋

曾祷神龙井，云林杳莽间。蘋蘩朝荐庙，风雨夜离山。百里田畴熟，一年囹圄閒。因循失报谢，石险路难攀。何年修庙貌，栋宇已摧残。牲币三时少，风泉四月寒。野僧多稌穥，古木有杉栾。深欲重修葺，蹉跎又解官。
寄谢三井山祷雨二首·其一
作者：陈襄
朝代：宋

曾祷神龙井，云林杳莽间。
苹蘩朝荐庙，风雨夜离山。
百里田畴熟，一年囹圄閒。
因循失报谢，石险路难攀。
寄谢三井山祷雨二首·其一
作者：陈襄
朝代：宋

曾祷神龙井，云林杳莽间。蘋蘩朝荐庙，风雨夜离山。百里田畴熟，一年囹圄閒。因循失报谢，石险路难攀。
寄谢三井山祷雨二首·其二
作者：陈襄
朝代：宋
体裁：五言律诗

何年修庙貌，栋宇已摧残。牲币三时少，风泉四月寒。野僧多稌穥，古木有杉栾。深欲重修葺，蹉跎又解官。
寄远
作者：陈襄
朝代：宋
体裁：七言律诗

飞鹊翩翩暮欲栖，楚天新月射璇题。袖中已灭三年字，心曲惟通一点犀。步障影迷金谷路，桃花香隔武陵溪。瑶华好折无人寄，肠断江楼百尺梯。
寄题福唐林迥南华洞
作者：陈襄
朝代：宋

梅岭峰前习隐亭，拂衣聊此玩真经。四时花木锦绣谷，十里江山水墨屏。猿鹤只愁空北岳，鹍鹏终待化南溟。知君不是荣轩冕，未忍锵锵去帝庭。
寄题福唐林迥南华洞
作者：陈襄
朝代：宋

梅岭峰前习隠亭，拂衣聊此玩真经。
四时花木锦绣谷，十里江山水墨屏。
猿鹤只愁空北岳，鵾鹏终待化南溟。
知君不是荣轩冕，未忍锵锵去帝庭。
寒食日常州宴春园
作者：陈襄
朝代：宋

曲池收雨静无尘，结客留连半月春。
洞裏桃花青叶嫩，墙头杏火绿烟新。
风光冉冉非前日，物色依依似故人。
官满又归延阁去，忍将诗酒负佳辰。
寒食日常州宴春园
作者：陈襄
朝代：宋

曲池收雨静无尘，结客留连半月春。洞里桃花青叶嫩，墙头杏火绿烟新。风光冉冉非前日，物色依依似故人。官满又归延阁去，忍将诗酒负佳辰。
对景偶书
作者：陈襄
朝代：宋

天角暝光收，空中爽气流。雨回巫峡暮，波起洞庭秋。塞阔归鸿远，林疏败叶稠。碧云音信绝，目断五城楼。
对景偶书
作者：陈襄
朝代：宋

天角暝光收，空中爽气流。
雨迴巫峡暮，波起洞庭秋。
塞阔归鸿远，林疏败叶稠。
碧云音信绝，目断五城楼。
对酒歌
作者：陈襄
朝代：宋

我闻灵鰲万丈居海宫，峨峨头戴三神峰。
匣有神刀刃如雪，便欲鲙之雕俎中。
又闻银涛一派天上来，寒光湛湛浸瑶魁。
心有穷愁万余斛，便欲沃为三两杯。
无人为把天关叩，不放金乌飞、玉兔走。
大嚼一脔肉，满酌十分酒。
然后酩酊归醉乡，不问其天之高、地之厚。
对酒歌
作者：陈襄
朝代：宋

我闻灵鳌万丈居海宫，峨峨头戴三神峰。匣有神刀刃如雪，便欲鲙之雕俎中。又闻银涛一派天上来，寒光湛湛浸瑶魁。心有穷愁万馀斛，便欲沃为三两杯。无人为把天关叩，不放金乌飞、玉兔走。大嚼一脔肉，满酌十分酒。然后酩酊归醉乡，不问其天之高、地之厚。
席上探得随字送曼叔密学赴太原
作者：陈襄
朝代：宋

帝念唐风古未衰，便蕃恩宠命中师。暂驱太守朱幡去，应有儿童竹马期。塞外烟云千里静，帐前貔虎万兵随。谁怜白发诗书帅，曾见昭陵坐论时。
席上探得随字送曼叔密学赴太原
作者：陈襄
朝代：宋

帝念唐风古未衰，便蕃恩宠命中师。
暂驱太守朱幡去，应有儿童竹马期。
塞外烟云千里静，帐前貔虎万兵随。
谁怜白髪诗书帅，曾见昭陵坐论时。
常州郡斋六首
作者：陈襄
朝代：宋

一麾来此不岩丘，也学东山谢传游。
今日鸟声并水色，不知何似五亭幽。
常州郡斋六首
作者：陈襄
朝代：宋

使君非是爱山间，道在盈虚消息间。
不见白云无一事，等间为雨却归山。
常州郡斋六首
作者：陈襄
朝代：宋

山亭侧畔构山房，便是耕云钩月乡。
未达功名穷饮水，此生应不误行藏。
常州郡斋六首
作者：陈襄
朝代：宋

近来无事学撄宁，聊得斋居养性灵。卧著麻衣穿草履，谁知参鲁解忘形。山亭侧畔构山房，便是耕云钓月乡。未达功名穷饮水，此生应不误行藏。桐花著地雪成痕，时有幽禽巧语言。应笑使君林野性，日依山水避尘喧。使君非是爱山閒，道在盈虚消息间。不见白云无一事，等閒为雨却归山。荀令当年此谪居，空文惟有七篇馀。我今亦作兰陵守，不忍援毫便著书。一麾来此下岩丘，也学东山谢傅游。今日鸟声并水色，不知何似五亭幽。
常州郡斋六首·其一
作者：陈襄
朝代：宋

近来无事学撄宁，聊得斋居养性灵。
卧着麻衣穿草履，谁知参鲁解忘形。
常州郡斋六首·其一
作者：陈襄
朝代：宋

近来无事学撄宁，聊得斋居养性灵。卧著麻衣穿草履，谁知参鲁解忘形。
常州郡斋六首·其三
作者：陈襄
朝代：宋

桐花着地雪成痕，时有幽禽巧语言。
应笑使君林野性，日依山水避尘喧。
常州郡斋六首·其三
作者：陈襄
朝代：宋

桐花著地雪成痕，时有幽禽巧语言。应笑使君林野性，日依山水避尘喧。
常州郡斋六首·其二
作者：陈襄
朝代：宋
体裁：七言绝句

山亭侧畔构山房，便是耕云钓月乡。未达功名穷饮水，此生应不误行藏。
常州郡斋六首·其五
作者：陈襄
朝代：宋

荀令当年此谪居，空文惟有七篇余。
我今亦作兰陵守，不忍援毫便着书。
常州郡斋六首·其五
作者：陈襄
朝代：宋

荀令当年此谪居，空文惟有七篇馀。我今亦作兰陵守，不忍援毫便著书。
常州郡斋六首·其六
作者：陈襄
朝代：宋

一麾来此下岩丘，也学东山谢傅游。
今日鸟声併水色，不知何似五亭幽。
常州郡斋六首·其六
作者：陈襄
朝代：宋

一麾来此下岩丘，也学东山谢傅游。今日鸟声并水色，不知何似五亭幽。
常州郡斋六首·其四
作者：陈襄
朝代：宋
体裁：七言绝句

使君非是爱山閒，道在盈虚消息间。不见白云无一事，等閒为雨却归山。
幽斋
作者：陈襄
朝代：宋
体裁：五言律诗

幽径绝尘踪，莓苔上粉墉。秋声连夜雨，寒色一溪松。学有书千卷，欢无酒万钟。云屏孤梦断，寂寞掩巫峰。
幽菊燕贡士·其一
作者：陈襄
朝代：宋
体裁：古风

有幽斯菊，濯濯其芳。烝尔髦士，惟其修兮，有美于乡。燕，予无以说兮，惟醴之觞。
幽菊燕贡士·其二
作者：陈襄
朝代：宋
体裁：古风

有幽斯菊，烨烨其华。烝尔髦士，惟其施兮，有显于家。往，予无以将兮，惟古之歌。
怀友人陈烈
作者：陈襄
朝代：宋
体裁：七言律诗

思君苦节直艰难，四十穷经草野间。文为周衰能力救，礼遭秦祸欲重删。时无正说非杨墨，天与多才继孔颜。吾主聘贤方仄席，好将书币起东山。
悼古
作者：陈襄
朝代：宋
体裁：七言律诗

碧城楼角重凝眸，迤逦平原接古丘。七国战争人不见，六朝兴废水长流。远烟芳草年年事，明月清天夜夜愁。范蠡功成在何处，五湖波上一扁舟。
慈圣光献太皇后挽词二首
作者：陈襄
朝代：宋

天开华德嗣音徽，尝拥真人御殿闱。万国母仪坤积载，两朝圣嗣日光辉。羞笾忽弃参差荇，宝匣空馀浣濯衣。从此昭陵原上路，又添遗老泣皇妃。庆寿蟠桃晓雾昏，忽闻笳鼓咽都门。宫闱有范遗文母，社稷无忧付圣孙。四海心丧同祖妣，一封手诏易陵园。君王孝感凌穹昊，未尽东朝欲报恩。
慈圣光献太皇后挽词二首·其一
作者：陈襄
朝代：宋

天开华德嗣音徽，尝拥真人御殿闱。
万国母仪坤积载，两朝圣嗣日光辉。
羞笾忽弃参差荇，宝匣空余澣濯衣。
从此昭陵原上路，又添遗老泣皇妃。
慈圣光献太皇后挽词二首·其一
作者：陈襄
朝代：宋

天开华德嗣音徽，尝拥真人御殿闱。万国母仪坤积载，两朝圣嗣日光辉。羞笾忽弃参差荇，宝匣空馀浣濯衣。从此昭陵原上路，又添遗老泣皇妃。
慈圣光献太皇后挽词二首·其二
作者：陈襄
朝代：宋
体裁：七言律诗

庆寿蟠桃晓雾昏，忽闻笳鼓咽都门。宫闱有范遗文母，社稷无忧付圣孙。四海心丧同祖妣，一封手诏易陵园。君王孝感凌穹昊，未尽东朝欲报恩。
慈竹
作者：陈襄
朝代：宋
体裁：五言律诗

天生尔慈竹，恩义不相分。直节虽然劲，虚心所以群。儿孙同约束，霜雪共辛勤。我愿坐中客，结交同此君。
携家游东园
作者：陈襄
朝代：宋
体裁：七言绝句

红塔寺前千顷稻，青山门外百家村。年丰米贱无公事，不惜时来倒一樽。
故太师中书令曾鲁公挽词二首
作者：陈襄
朝代：宋

天锡兴王佐，三朝秉化钧。平生清俭节，临老退閒身。赤舄荣封国，缁衣美世臣。永陪英庙享，千载德名新。南台沙合后，元宰应时生。两控龙飞驭，三调宝鼎烹。筑山裴相乐，赐杖孔家荣。无复安舆出，儿孙衣綵迎。
故太师中书令曾鲁公挽词二首·其一
作者：陈襄
朝代：宋
体裁：五言律诗

天锡兴王佐，三朝秉化钧。平生清俭节，临老退閒身。赤舄荣封国，缁衣美世臣。永陪英庙享，千载德名新。